Snowboard - Wikipedia, entziklopedia askea.\nSnowboard, elur-surf, elurretako surf edo elur-ohola neguko kirol bat da. Kirol modalitate hau bi hankak taula bati loturik elurrez estalitako malda baten gainetik irristatzean datza. Bere izena ingelesetik dator (snow -elurra- eta board -ohola-). Skateboard eta surf teknikak konbinatzen ditu. 1960 eta 1970eko hamarkadetan sortu zen Ameriketako Estatu Batuetan eta 1988ko Neguko Olinpiar Jokoetatik aurrera kirol olinpikoa bilakatu zen. 2014an Neguko Kirol Paralinpikoei batu zitzaion Sochi-n. Kirol hau praktikatzen duena gidari (edo rider ingelesez) izena jasotzen du.\nSnowboard gidaria elur xehean jaitsiera askean egiten (freeride)\nAutoritate nagusiak -Nazioarteko Ski Federazioa (FIS) -Munduko Snowboard Federazioa\nOlinpikoa noiz 1988\nParalinpikoa noiz 2014\nSorrera tokia E.E.U.U (Michigan)\nNeguko muturreko kirola\nElur-ohola, fijazioak, botak, kaskoa, betaurrekoak...\nModalitate nagusiak hauek dira: jaitsiera askea (edo freeride), gizakiak egokitu gabeko malda batetik jaistean datzana; estilo askea (edo freestyle), akrobaziak egitean datzana eta snowboard alpinoa, pista edo eremu zapaldu batetik jaistean datzana. Lehiaketaren kasuan, modalitate nagusiak hauek dira:\nEstilo askeko jaitsiera (edo slopestyle): estilo askearen barneko modalitate bat.\nJauzi handia (edo big air).\nHodi erdia (edo half pipe): hau hodi erdi formako pistan jauziak eta akrobaziak egitean datza.\nKrosa (edo cross): oztopoekin eta eremu irregularrarekin egindako pistatik lasterketa.\nEslaloma (edo slalom): zirkuitu batetik sigi-saga jaistea ahalik eta azkarren.\n2.1 Jaitsiera askea (freeride)\n2.2 Estilo askea (freestyle)\n2.3 Kros lasterketa (boardercross)\n2.4 Eslalom paraleloa\n4 Elur-surfa Espainian\nSnowboard modernoa 1965ean sortu zen Sherman Poppen-ek, Muskegoneko (Michigan) ingeniari batek, bere alabentzako jostailu bezala bi eski hartu zituenean; eski horiek batu eta soka batekin albo batetik lotu zituen, bere alabek taulan mantendu eta aldapak jaitsi bitartean kontrola izateko. Horri “snurfer” (snow eta surfer hitzetatik) deitu zioten. Alaben lagunen artean hain ezaguna egin zenez, Poppenek ideia manufakturatzera eraman zuen, Brunswik Corporation delakora, eta hurrengo hamarkadan zehar milioi bat snurfer saldu zituen.\n1968ko Otsailean Poppenek Michiganeko eski pista batzuetan lehen snurfing lehiaketa antolatu zuen, zeinak herrialdeko jende asko erakarri zuen. Horietako batek, Tom Sims-ek, ohol zati baten goiko aldean tapiz zati bat itsatsi eta aluminiozko xafla mehe batzuk jarri zizkion beheko aldean. 1970eko hamarkadako erdialdean komertzializatzeko taulak egiten hasi ziren.\n1977an, Jake Burton Carpenter, Vermonteko jatorrizkoa zena, Michinganeko snurfing txapelketan ikuslegoa harritu zuen berak diseinaturiko euskarri batzuekin, hauek hankak taulara hobeto finkatzeko sortu zituen. Urte berean, Burton Snowboards fundatu zuen, Vermont-eko Londonderry hirian. “Snowboard” berriak zurezko xaflekin eginak zeuden, malguak ziren eta uretako eskien hanka euskarriak zituzten. Hasieran oso jende gutxik erosten zituen bere prezio altuarengatik, baina gaur egun munduko ekoizle handiena da kirol honetan.\n70 eta 80ko hamarkadetan gero eta ospetsuagoa egiten hasi zen elur-surfa, Dimitrije Milovich, Jake Burton, Tom Sims eta Chuck Barfoot (Gnu Snowboard markaren fundatzailea) bezalako aitzindariekin. Hauen diseinu, mekanismo eta ekipamendu berriak ezagutzera eman ziren, zeintzuk kirol hau garatu izan duten eta gaur egun oraindik ezagutzen diren.\nNazioarteko Snowboard Federakuntza (ISF, bere ingeleseko siglak, International Snowboard Federation), mundu mailako txapelketak antolatzeko eta kudeatzeko sortu zen 1990an. 1998an Japoniako Nagano hirian ospatutako Neguko Olinpiar Jokoetan kirola modalitate olinpikoa bilakatu zen. Karine Ruby frantziarra izan zen modalitate honetan domina olinpiko bat lortu zuen lehen emakumea, eta Ross Rebagliati kanadiarra lehenengo gizona. 2012. Urtean Nazioarteko Batzorde Paralinpikoak jakinarazi zuen 2014an gizonentzako zein emakumeentzako frogak barneratuko zirela neguko para-olinpiadetan, para-snowboard bezala izendatu zena. Honi esker, lehendabiziko aldiz elur-surf para-olinpikoa agertu zen Sochin, Errusian..\nGaur egun mundu guzitan zehar ikusi daitezke snowboard txapelketa nagusienak komunikabideetan; hala nola, neguko X jokoak (Winter X Games), Air &Style, US Open, eta Joko Olinpikoak.\nJaitsiera askea (freeride)Aldatu\nModalitate hau snowboard kirolaren modalitate bat da, eta mendiko jaitsierak nahi den tokitik egitean datza, askatasun osoz. Honek elur-surfaren beste modalitate batzuk biltzen ditu beregan (jauzi eta trebetasunak edo estilo askea, jaitsierak...), baina era natural eta espontaneo batean eginak. Modalitate hau praktikatzeko moldatu gabeko mendiak igo behar dira, eta elurra “hauts” eran dagoelarik, aldapa malkartsuetatik jaitsi, bidean amildegiak, haitzak, zuhaitzak eta abar saihestu behar direlarik.\nEstilo askea (freestyle)Aldatu\nFreestyle bezala ezagutzen da. Modalitate honek edozein akrobazia edo trikimailuren gauzatzea biltzen du, eta horretarako naturako elementuak edo gizakiak eraikitakoak (jauziak egiteko arrapalak, errailak, kutxak, paretak eta abar, jibs ingelesez) erabiltzen dira. Modalitate honek aukera amaigabeak eskaintzen ditu sormenerako, eta akrobazia ugari tartekatzeko edo gauzatzeko. Modalitate honen barruan, zenbait diziplina bereizten dira:\nJauzi-handia (big air): diziplina honetan gizakiak eraikitako arrapala handi bat erabiltzen da, espezifikoki horretarako bideratua, eta neurri eta forma ezberdinak eduki ditzakeena, baina orokorrean lur hartzearen eta arrapalaren artean 20 metro baino gehiago egoten dira. Hemen praktikatzaileak akrobazia honenak egiten saiatzen dira.\nElur-surf gidaria Method deitutako estilo askeko akrobazia egiten Les 2 Alps-en, Frantzian\nHodi-erdia (half pipe): Elurrez eraikitako hodi erdi formako eta pareta altuko egitura duen pista batean praktikatzen da, eta pista honek malda leun bat izaten du. Hodi horren barnean gidariak ahalik eta akrobazia gehien eta konplexuenak egiten saiatzen dira, hodi-erdiaren alboko bi ertzetatik jauzi eginez. Modalitate olinpikoa da.\nEstilo askeko jaitsiera (slopestyle): Pista batetik jaistean datza, zeinetan modulu eta jauzi egiteko arrapala ezberdinak kokatuta dauden; horietatik gidariak bere bidea hautatu behar duen (zein modulu erabili) eta akrobaziak egin behar dituen jaitsieran zehar. Diziplina olinpikoa da 2014ko Neguko Olinpiar Jokoetatik.\nAkrobaziak (jibbing): Modalitate honetan kirolaria baranda eta kutxa edo modulu ezberdinetatik irristatzen da modu anitzetan.\nKros lasterketa (boardercross)Aldatu\nModalitate honetan 4-6 lehiakidek hartzen dute parte. Elkarren aurka lehiatzen dute arrapalaz, goragunedun bihurgunez eta oztopoz beteriko zirkuitu batean. Modalitate olinpikoa da Turin-en ospatu ziren 2006ko Neguko Joko Olinpikoetatik aurrera.\nPraktika hau aurrera eramateko sigi-saga egin behar da ateak deituriko eremu batzuetatik pasatuz (kolorezko mi makilez osatua; beti barrualdekoa motzagoa izaten da, kirolariaren inklinazioa errazteko). Lasterketa edo jaitsiera hau era indibidualean egiten da, baina paraleloan ere egin daiteke (bi pista berdin eta paraleloetatik lasterketa eginez).\nLehen txapelketa ofiziala Coloradon (AEB) egin zen 1981ean. Hodi erdiko eta eslalom txapelketak Naganoko (Japonia) Olinpiar Jokoetan sartu ziren lehendabiziz Olinpiar Jokoetan. Kros lasterketa 2006ko Turingo (Italia) Olinpiar Jokoetan sartu zen lehendabiziz. Estilo askeko jaitsiera 2014ko Sochi-ko (Errusia) Olinpiar Jokoetan sartu zen lehendabiziz.\nMundu mailako elur-surfeko txapelketa nagusiak hurrengoak dira: Europako Air&Style, japoniar X-train Jam, Burton Global Open Series, Shakedown, FIS World Championships, urtero ospatzen den FIS Worl Cup, Winter X Games eta Winter Dew Tour.\nEspainiako Neguko Kirolen Federazio Erreala da (RFEDI gaztelaniazko sigletan, Real Federación Española Deportes De Invierno) estatuan dagoen erakunde ofizial nagusia elur-surfaren txapelketen kudeaketan, federatuen kudeaketan eta abarretan. Bertako web orri ofizialetan aurki daitezke Espainia mailan ospatzen diren txapelketak, federazio autonomikoak klubak, egutegiak, araudiak...\nAutonomia Erkidego bakoitzak bere Federazioa du, Euskal Autonomia Erkidegoaren kasuan adibidez Negu Kiroletako Euskal Federakuntza (Federación Vasca Deportes de Invierno) da erakunde kudeatzailea; egoitza Bilbon kokatuta dago.\nNahiz eta Euskal Autonomia Erkidegoan modalitate hauek praktikatzeko eski pistarik ez egon, inguruan badaude eski alpinoko pista ezagunak, hala nola, Arette (La Pierre Saint-Martin, Frantzia), Valdezcaray (Ezcaray, Errioxa), Alto Campoo (Hermandad de Campoo de Suso, Kantabria), Astún ( Jaca, Huesca) eta abar.\n↑ (Ingelesez) Snowboarding. 2018-03-16 Noiz kontsultatua: 2018-03-17.\n↑ Gidari: izendapen hau aukeratu dugu elur-oholaren gaineran mugitzen den kirolariarentzat, alegia, snowboarding praktikatzen duen kirolaria izendatzeko. Ingelesezko rider hitzaren pareko bat bilatu nahi izan dugu.\n↑ [http://www.mashf.com/snurfing%201968.htm «Muskegon Area Sports Hall of Fame - History of the Snurfer, Snurfing and the sport of Snowboarding - 1968»] www.mashf.com Noiz kontsultatua: 2018-03-17.\n↑ (Ingelesez) «The Origins - FirstStoke - Your Board Sports Community» FirstStoke - Your Board Sports Community Noiz kontsultatua: 2018-03-17.[Betiko hautsitako esteka]\n↑ (Ingelesez) Ross Rebagliati. 2018-03-05 Noiz kontsultatua: 2018-03-17.\n↑ (Ingelesez) Para-Snowboard Included in Sochi 2014 Paralympic Winter Games. Noiz kontsultatua: 17/03/2018.\n↑ «What Are Jumping Jibs?» ThoughtCo Noiz kontsultatua: 2018-03-17.\nAzken aldaketa 27 martxoa 2021(e)an, 22:51(e)tan\nOrriaren azken aldaketa: 27 martxoa 2021, 22:51.


Kontulari eta bere erantzukizun zibil, penal edo diziplina\nProfesionala chartered kontulari sor daitezke erantzukizun hainbat kasutan, eta batez ere akatsak egiten zuen. Kontabilitate-Erraza xehetasunak zalantzan bere erantzukizun zibil, penal edo diziplina-ekintza kontulari. Arteko harremana kontulari bat eta bere bezero bat arautzen da kontratu bat deitu konpromiso gutuna. Horrela, profesionala, chartered da errudun desegokitasunak edo arduragabekeria ariketa bere egitekoa, burutzen zuen bere kontratu eta erantzukizun zibila bere bezero. Behar da, hala ere, argitu profesionala duten kontulari normalean du betebehar bat, esan nahi du (eta ez betebehar bat, helburua). Da, beraz, sortu bezeroari frogatzeko errua edo arduragabekeria profesionala. Noiz ekintza bat egiteko erantzukizun zibila ekarri aurka kontulari bat, epaitegi eskertzen portaera profesionala alderatuz aditua normalean arduratsuan. Denean bere erantzukizun zibila da parte hartzen, salatzaileak eskatu ahal izango du kalte-ordainketa eta interes kalte-ordaina du kalterik jasan.\nHala eta guztiz ere, konpromiso letrak eskura daitezke klausulak mugatuz bere erantzukizuna. Beren esparrua testuinguruaren araberakoa eta izaera egitekoa. Bat kontulari behar, hala nola, behartuta harpidetu bat, erantzukizun zibileko asegurua, kontratua profesionala, bermatzea balizko galerak melodia bost ehun, euro, gutxienez bakoitzeko erreklamazioa eta euro urte bakoitzeko asegurua. Noiz kontulari errudun da, arau-hausteak, zuen ikusi ahal izango beren erantzukizun penala gastuak bai nagusia egilea edo konplize. Honako adibide dira arau-hausteak: ihardun erantzukizun penala, kontulari, beharrezkoa da erreferentzia kexa polizia komisarioaren edo Fiskalak Errepublika. Kontulari ahazten grabatu, kontuak edo kontabilitate bere bezero santuak fikziozkoak edo zehaztugabeak edo fikziozkoak. Kontulari ezartzen borondatez edo egiteko laguntzen faltsuak oreka-orriak, faltsuak inbentarioa, gezurrezko kontuak edo dokumentu gisa zerbitzatu oinarria zehazteko zergak.\nKontulari du, arau-hauste hori, kalitatea konplize\nNahi absolbitu bere burua edozein erru, frogatu beharko du burutu bere lana betez erabilera lanbidea. Kontabilitate bat dagokio lanbide arautuan gobernatzen profesional bat ordena (Ordena chartered) eta Etika Kode bat. Gertaera bat ez betetzeagatik diziplina Aditua (ez-betetzeak profesionalen betebeharrak eta jokabide arauak), diziplina-prozedura ezarri ahal izango dituzte zigorrak bere aurka. Dute simple bitartekoa reprimand, baliogabetzeko azken taula ordena. Prozedura honetan, erreklamazio bat ekarri behar du aurretik Presidenteak Eskualde-Ganberak Diziplina. Ondorioa: Noiz egiten akatsak, ez-egiteak, hauste, kontulari ezartzen du bere erantzukizun zibila, penala eta edo diziplina-neurriak. Enpresaren daiteke, bada, beraz, nahiak, erabakitzeko aldaketa kontulari errespetatuz zenbaki bat arauak. Kontabilitate-Erraza jorratzen dagozkion irakasgai guztiak zuzenean edo zeharka kontabilitate. Gune plan inguruan antolatzen da zortzi gaiak oinarrizko kontabilitatea: — oinarrizko kontzeptuak eta kontabilitate, kontabilitate-baldintzak, nagusien kontabilitate, software, kontabilitate, — kontulari, — enpresa-plana garatzeko, — eta finantza-azterketa, — ikaskuntza kontabilitatea.\nNazioarteko itun eskubide zibil eta politikoen


Zertarako STEAM hezkuntzako plan bat ikastetxean? - Steamgunea\nZertarako STEAM hezkuntzako plan bat ikastetxean?/\nTestuinguru horretan, Hezkuntza Sailak STEAMgunea tresna hau proposatzen du, zeina baliabide lagungarri eta osagarria izango baita hezkuntza-komunitatearentzat, STEAM konpetentziak garatzen laguntzeko, bai eta ikasleak ingurune-mota horiekiko motibatzeko eta erakartzeko ere, inguruneok funtsezkoak baitira haien guztien garapen pertsonal eta sozialerako.\nEuskal Herriko gazteek mota askotako esperientziak izan dituzte STEAM alorrarekin lotuta, eta horrek behartzen gaitu askotariko ikuspegiz lantzera plangintza eta didaktika, helburuak lortzeko. Egoera horretan kokatzen da STEAMgunea proposamena; izan ere, plangintza bateratua egiteko eta lantaldean jarduteko gonbita egiten du, ikastetxerako STEAM planaren garapenean motiba eta inplika daitezen irakasleak.\nHorretarako, STEAM planak diseinatzeko adibide-multzo lagungarria du STEAMguneak, ikastetxe bakoitzaren planaren testuingurua finkatzeko gida gisa erabiltzeko.\nSTEAM arlo eta irakasgai guztien diziplina arteko ikuspegia jasotzen du proposamenak, ziklo eta etapa guztietarako —haur-hezkuntzatik hasi eta bigarren hezkuntzaraino—, ikasle guztiei beren oinarrizko konpetentziak hobetzen laguntzeko jarduera antolatu eta planifikatuen bidez.\nHala, irakasleei laguntzen zaie ikastetxeko STEAM alorraren tratamendua ordenatzen eta egituratzen, helburu argi batzuetatik abiatuz, zeinak definitu baitira ikasleen motibazioa bultzatzeko, ikasleei jartzen zaizkien erronkak behar bezala ebazteko behar duten informazioa ulertu, lortu eta kudea dezaten.\nHezkuntza Sailak bere helburu estrategikoak garatzeko prestatu dituen ekintzen ildoan, webgune batean ezarri du STEAMgunea tresna berria, erabilgarriagoa eta irisgarriagoa izan dadin.\nProposamen honen erreferente nagusiak irakasleak eta haien ikasleak badira ere, Berritzeguneak eta INGURUGELA laguntza-zerbitzuen aholkulariek erabiltzeko eta aberasteko ere sortua da STEAMgunea; hala, haiek dituzten baliabideak baliagarriago bihurtuko dira ikastetxeak berak sortuz doazen edukiak alderatzeko edo zabaltzeko. Era berean, ikastetxeetako STEAM planen garapen-prozesuan familiek eta bestelako hezkuntza-eragileek parte hartzeko gonbita ere egiten da. Proposatzen diren ekimenak guztion lanarekin aberastea da helburua.


Barrutik kanpora, aukerak sortzen (Karrika 249) – Karrikiri\nBarrutik kanpora, aukerak sortzen (Karrika 249)\nEuskaraz bizi nahi duenari aukerak ematea da gure nahia, eskura dauden aukerak eskaini, eta ez daudenak sortu. Asmo horrekin sortu genuen pisukide zerbitzua, adibidez.\nUrte arraro honetan ere oso ongi funtzionatzen ari den zerbitzua da. Ideia sinplea da: batetik etxea edo gela alokeran jarri nahi dutenak daude, bestetik etxea eta gela behar dutenak, Karrikirik, trukean deus jaso gabe, zubi lana egiten du, eta bi aldeak harremanetan jartzen ditu.\nHizkuntza erdigunean jarrita, logika berri bat agertzen zaigu: espekulazioan edo diru-gosean erori beharrean, euskaraz aritzeko aukera eskaintzen du pisuaren jabeak. Pisu bila dagoenak aldiz, etxetik bertatik euskaraz bizitzeko hautua egiterakoan merkatuaren logikatik kanpo dauden prezioak topatuko ditu. Beraz, gure hiztu komunitatearentzat ariketa osasungarria da: hiztun komunitatea trinkotzen dugu eta euskaraz egiteko aukerak handitzen dira, eta komunitateko kideei ekonomikoki eramangarriagoa zaie. Ez da gutxi.\nUda honetan LUA Arkitektoen proposamena heldu zitzaigun. Aukerak sortzeko bide horretan proposamen hori Karrikan zabalduko dugu. Bide berri bat da, lan mundura salto eginez, elkarrekin, elkarren ondoan lan egiteko aukera eskaintzen digute. Ibilbide oparoa desio diogu.\nAurrera jarraituko dugu zerbitzu hauek denak eskaintzen eta ahal denean sortzen, Xabier Lete handiak idatzi zuen moduan: sortuz ta sortuz gure aukerak, atsedenik hartu gabe.\n2020-10-12 2020-10-08 | karrikiri\n← Euskaraz, zure etxean zaude (Karrika 249)\nLUA Arkitektuak (Errotxapeako Arga ibaia kalea 28-30) →


Sortu ditugun eta egun EGILEko partaidetza duten enpresak ondokoak dira:\nDMP (Desarrollos Mecánicos de Precisión, SL) Doitasuneko Konponbide Mekanikoak garatzen dituen enpresa espezializatua da, ondoko gaitasunekin: ingeniaritza, diseinua, kalkulua eta simulazioa eta “giltza eskura” fabrikazioa.\nBere jarduera aeronautika, segurtasuna eta defentsaren arloetan gauzatzen du, erabat mihiztatutako eta frogatutako multzoak eta osagaiak eginaz aireontzietako funtsezko zati ezberdinetarako: Lurreratze sistemak, Propultsio sistemak, Jarduketa eta Kontrol sistemak. Orokorrean, doitasun, konplexutasun eta erantzukizun handiko edonolako osagaiak eta mekanismoak.\nZehatz, SL metalezko ontzien arlorako produktuak eta konponbideak garatzen eta egiten espezializatua dago, bai eta doitasun handiko trokelgintzan ere. Kualifikazio eta doitasun goreneko gaitasunak eta ekoizpen-bitartekoak dituenez, partner estrategikoa bilakatzen da bere bezeroentzat, bai eta zerbitzu osoen hornitzaile ere (diseinutik fabrikazioraino, eta produktuak “giltza eskura” gisa entregatu arte).\nEIS Egile Innovative Solutions gure Ikerketa, Garapena eta Berrikuntza unitatea da. Materia ezberdinetan adituak diren pertsonez osatua, proiektu eta konponbide ezberdinak garatzen ditu Taldeko jarduera-arlo ezberdinetarako. Fisika, Ingeniaritza, Kimika, Telekomunikazioak, Elektronika eta Informatikan lizentziadunak eta doktoreak eta, nola ez, Mekanikan adituak ditu. Bitarteko egokiak erabiltzeko aukera duenez ere, edonolako garapenak egiteko gai da.\nTecexsa, Tecnoquímica Exterior, SAk “giltza eskura” instalazioak diseinatu, garatu eta egiten ditu, urak disolbatutako aire bidez (DAF sistemak) arazteko. Ondoko gaien inguruko konponbideak eskaintzen ditu: isurketa urak eta hondakin-urak karakterizatzeko; efluenteak aprobetxatzea berrerabiliak izan daitezen; urak planta pilotuen bidez tratatzea; flotagailu dekantagailua… Halaber, hasierako azterketak, aurreproiektuak eta behin betiko proiektuak egiten ditu, bai eta birmoldatze azterketak ere zaharkitutako ekipamenduak berreskuratzeko.\nETD, Environmental Technology Development, SL bere jarduera-arloetan kualifikazio handia duten profesionalak dituen ingeniaritza bat da: Energia, Ingurumena eta Ura.\nEnpresak “giltza eskura” konponbideen azterketak, proiektuak eta ezarketak egiten ditu ondokoetarako: energia berriztagarriak, energia hidroelektrikoa gehienbat; Hiri eta Industria Hondakinen kudeaketa eta tratamendua; eta, azkenik, uren arazketa, edateko uren arazketa eta uren gezatzea.\nAurrekoez gain, Taldearen partaidetza ez duten beste enpresa batzuen sorrera sustatu dugu. Nahiz eta Taldekoak ez izan, aipatuek merkatuarekiko joera, sinergia teknologikoak eta enpresa proiektuak eta garapenak osatzeko eta laguntzeko bokazioa partekatzen dituzte gurekin. Egile ekosistemaren barruan harreman-maila ezberdinaz gozatzen duten enpresa horiek ondokoak dira:\nITS. Integrated Technologies Systems, SL.\nCREATECH Medical, SL


Araudia - CSN\nDituen funtzioen artean, Segurtasun Nuklearrerako Kontseiluak segurtasun nuklearrerako eta babes erradiologikorako beharrezko araudiak proposatzen dizkio Espainiako Gobernuari, bai eta egokitzat jotzen dituen ikuskapenak ere. Lehen mailako instalazio nuklearren eta erradioaktiboen kokalekuak hautatzeko irizpide objektiboak ezartzen ditu aipatu araudiak, autonomia erkidegoek txostena igorri ondoren. Gainera, nazioarteko legediari egokitzen dio nazioko legedia; batez ere, Europar Batasuneko zuzentarauetatik eratorritakoei.\nEra berean, jarraibide, zirkular eta gida teknikoak egiten eta onartzen ditu, instalazio nuklearrei eta erradioaktiboei buruzkoak direnean horiek, edota bere eskumeneko gaiekin zerikusia duten beste jarduera batzuk direnean.\nJarraibideak segurtasun nuklearrerako eta babes erradiologikorako arau teknikoak dira, eragindako subjektuek nahitaez bete beharrekoak. Horiek egitean, interesdunen eta jendearen parte-hartzea sustatzen da, informaziorako, herritarrek parte hartzeko eta justiziarako eskubideak erregulatzen dituen legean aurreikusitako terminoetan, ingurumen-gaiei dagokienean. Kontseiluak jarraibideak onartu aurretik, Diputatuen Kongresuari komunikatzen zaizkio horiek, eta Estatuko Aldizkari Ofizialean argitaratzen dira gero.\nGidak gomendioak emateko dokumentu teknikoak dira. Horiekin, eragindako subjektuak bidera ditzake CSNk, segurtasun nuklearrerako eta babes erradiologikorako gaietan indarrean dagoen araudiari jarraiki.\nZirkularrak informatzeko dokumentu teknikoak dira. Kontseiluak eragindako subjektuei bidaltzen dizkie, aplikatzeko eremuaren arabera. Segurtasun nuklearrarekin eta babes erradiologikoarekin zerikusia duten egitate eta zirkunstantziei buruzkoak izaten dira.\nGehigarri bezala, CSNk zuzenean bidaltzen dizkie baimenen titularrei jarraibide tekniko gehigarriak, segurtasun-baldintzak eta betekizunak mantentzen direla bermatze aldera.\nAtal horretan biltzen dira erkidegoetako eta nazioarteko hitzarmenetako arauei buruzko xedapen nazional guztien testu osoak eta iruzkinak, bai legeak, bai araudiak. Lege eta araudi horiek erregulatzen dituzte segurtasun nuklearra eta babes erradiologikoa.


Iaz Covid19 pandemia dela eta bertan behera utzi ondoren, Folklore Bizian jaialdia Galdakaora eta Usansolora itzuliko da aurten. 34. edizio honetan Peru, Senegal, Irlanda eta Poloniako taldeak izango dira, bertako Andra Mari Dantza Taldea eta Oinarin Dantzari Taldearekin batera.\nAndra Mari Eusko Dantzari Taldeak Galdakaoko Udala eta Bizkaiko Foru Aldundiaren laguntzarekin antolatutako jaialdia gaur bertan emango zaio hasiera, uztailak 20. Hitzordua 20:30ean da Kurtzeko plazan. Bertan izango dira "Jawor" dantza talde poloniarra eta "Ballet Jammu" senegaldarra, bertako Andra Mari Dantza taldearekin batera. 30 minutu lehenago plazarako sarbidea irekiko da edukiera bete arte.\nBihar, asteazkena, ordu berean, Andra Mari Dantza Taldea arituko da berriz, kasu honetan "Trim the velvet" irlandar folklore taldearekin eta "Ritmos y costumbres" perutarrarekin.\nOstegunean, uztailaren 22an, Usansolora iritsiko da Folklore Bizian. Oraingoan, Oinarin Dantzari Talde usansolotarra izango da eszenatokia lehen aipatutako Peruko taldearekin partekatuko duena. Hitzordua, 20:30ean Unkina kiroldegian.\nJarduera guztiek doako sarbidea izango dute, baina edukiera mugatuarekin. Horrez gain, pandemiaren aurrean prebentzioa eta segurtasuna bermatzeko beharrezkoak diren osasun neurri guztiak ere beteko dira. Kultura segurua dela erakusten duen beste adibide bat.


Ilgora/Ilbehera hitzen esanahiaren inguruan HIZKUNTZA\n2015-01-28 / 07:00 / Manu Arregi Biziola\nProstituitu egin ote dugu euskara, Ilgora eta Ilbehera hitzen erabileran? Horrela diote batzuek oihartzun handiko zenbait komunikabidetan. Orain dela gutxi arte, guztiok gentozen bat Euskaltzaindiaren definizioarekin.\nZorionak zuei HIZKUNTZA\n2014-12-03 / 07:13 / Julio Soto Ezkurdia\nGaurko egunez jaio ez banintzen ere, gaurkoa omen da nire eguna.\nHeuscaratik #eusgarara HIZKUNTZA\n2014-12-03 / 07:00 / Patxi Baztarrika Galparsoro\nBentara noa HIZKUNTZA\n2014-12-03 / 07:00 / Anjel Lertxundi Esnal\nEuskara mara-mara ari da, zuritu du mendia: izanik kanta zahar betikoa, izan liteke kanta berria euskarari jarria.\nUnamunogandik ezin aldendu, bide berriak ezin jorratu HIZKUNTZA\n2014-10-29 / 07:00 / Roberto Manjon Lozoya\nUnamuno, bumeran baten antzera, itzultzen zaigun kometa partikularra, hondamendi iragarritako baten mehatxua. Esanak esan, eta aipatzen dugun bakoitzean gure patu petrala ukatzeko badarabilgu ere, ez dirudi bilbotarrak eragindako mina igarota ez gaindituta dugunik, gaia mahaira ekartzen dutenek hori aldezturik ere.\nBatasunaren eta euskalkien minak HIZKUNTZA\n2014-10-08 / 07:00 / Pello Salaburu\nEz nuen uste nik berrogeita hamar urte pasatu ondoan itzuliko ginenik orduan, erdizka bederen, konponduak gelditu ziren arazoetan berriz ere saltsatzen hastera.\nAhozko hizkera arrunta HIZKUNTZA\n2014-09-17 / 07:00 / Gontzal Fontaneda\nGasteiztar euskaldun berria naizenonek nabari nuen Arabako euskaldun berri askok euskara ikasi bai, baina erabiltzen ez duena. Hala ere, Jaurlaritzaren 2011ri buruzko V Inkesta Soziolinguistikoak harritu nau: Euskal Herri osoan euskaldunen ia erdiek ez dute euskara erabiltzen.\n2014-07-21 / 07:24 / Jose Mari Pastor\nEzusteko tristea Malagan. Gertakariak herritarrak asaldatu ditu. Sur egunkariak kaleratu du albistea. «Zer egiten ari da iragarki bat katalanez Larios kalean?», galdetu du hedabideak.\n2014-07-21 / 07:00 / Anjel Lertxundi Esnal\nGaztelaniazko hainbat aditzondori egiten zaion egokipen asko dabil euskararen bazterretan.\nEuskara eta bere apetak... HIZKUNTZA\n2014-07-18 / 07:00 / Reyes Prados


Barbara Liskov - Wikipedia, entziklopedia askea.\nBarbara Jane Huberman (1939ko azaroaren 7a) puntako informatikari da Amerikako Estatu Batuetan.\nLos Angeles, 1939ko azaroaren 7a (80 urte)\nStanford Unibertsitatea 1968) Ph.D.\nMaurice Herlihy (en)\nRivka Ladin (en)\ninformatikaria, unibertsitateko irakaslea eta ingeniaria\nTuring Award (2008)\nHarold Pender Award (2013)\nhonorary doctor of the University Polytechnic of Catalonia (2012ko irailaren 28a)\nGaur egun, MITeko Ingeniaritza elektrikoa eta informatika sailean lan egiten du irakasle gisa Ford-eko ingeniaritza-atalean. Kaliforniako Unibertsitatean Berkeleyn lortu zuen bere graduazioa Matematikan 1961ean, eta urte batzuk geroago, 1968an, Ameriketako Estatu Batuetan informatikako doktoretza lortu zuen lehen emakume bihurtu zen Stanford Unibertsitatean.\n1970ean, ezkondu zen Nathan Liskov-rekin, eta bere semea, Moises Liskov 1975ean jaio zen.\nBarbara Liskov-ek hainbat proiektu esanguratsu zuzendu ditu, hala nola, CLU programazio-lengoaiaren diseinua eta ezarpena, datu-abstrakzioa onartzen zuen lehen programazio-lengoaia; Argus lengoaia, programa banatuak sortzea ahalbidetzen zuen goi-mailako lehen programazio-lengoaia; eta Thor, objektuetara bideratutako datu-base sistema bat. Jeannette Hegal-ekin batera azpimota berezi bat garatu zuen, normalean Liskoven ordezkapen-printzipioa moduan ezagutzen dena.\nLiskov Irakaslea Ingeniaritzako Akademia Nazionaleko kidea da (National Academy of Engineering) Estatu Batuetan. 2004an John von Neumann domina irabazi zuen "bere funtsezko ekarpenengatik programazio-lengoaietan, programazio-metodologian, eta sistema banatuetan". 2008an Turing saria irabazi zuen "programazio-lengoaiak eta sistemak diseinatzeko oinarri teorikoei eta garapen praktikoei egindako bere ekarpenengatik, batez ere datu-abstrakzioarekin, matxura-tolerantziarekin eta konputazio banatuarekin zerikusia dutenak".\nHorrez gain, Liskovek 3 liburu idatzi ditu eta ehunka txosten tekniko.\nAzken aldaketa 1 otsaila 2019(e)an, 16:31(e)tan\nOrriaren azken aldaketa: 1 otsaila 2019, 16:31.


Game George W. sledgehammer bat buru gainean Bush Online. Play for free\nGame George W. sledgehammer bat buru gainean Bush\nPlay jokoa George W. sledgehammer bat buru gainean Bush Online:\nGame Description George W. sledgehammer bat buru gainean Bush\nNastuchit Dorje sledgehammer:) batekin buruan Bush . Play jokoa George W. sledgehammer bat buru gainean Bush konektatuta.\nTekniko jokoa George W. sledgehammer bat buru gainean Bush ezaugarri\nGame George W. sledgehammer bat buru gainean Bush gehitu: 05.10.2010\nJokoa jokatzen: 19132 aldiz\nGame Rating: 2.71 errondan 5 (244 kalkuluen arabera,)\nBezalako jokoa George W. sledgehammer bat buru gainean Bush Jokoak\nDeskarga jokoa George W. sledgehammer bat buru gainean Bush\nEmbed Joko George W. sledgehammer bat buru gainean Bush zure web orrian:\nGeorge W. sledgehammer bat buru gainean Bush\nJokoaren txertatu George W. sledgehammer bat buru gainean Bush zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada George W. sledgehammer bat buru gainean Bush , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa George W. sledgehammer bat buru gainean Bush -rekin, baita ere, jokoa jokatu zen:


Lehenengo liburua, literatur itzulpenaren kritikaz - bizkaie.biz\nLehenengo liburua, literatur itzulpenaren kritikaz\nArdi Txikia Beti Bildots\t2011-04-14 12:27\nNeuri be aurreratu egin jat liburuaren eguna: atzo aurkeztu genduan Zornotzako udalak emondako bekari eta Labayru ikastegiak egindako argitalpen-lanari esker Literatur itzulpenaren kritika. Lehen pausoak: dibulgazio-kritikaren azterketa liburua. Idatzi dodan lehenengoa da hauxe. Aurretik egin izan dot itzulpenen bat, libururen baterako kolaborazinoaâ€¦ baina hauxe da oso-osorik neuk egindakoa.\nLiburua eskutan hartu eta burura jatortzun lehenengo gauzea da mehe geratu dala. Baina liburuaren atzean dagoan lana zenbatekoa dan norberak ondo daki, eta laster joatzu burutik aurreko gomuta. Izan be, paragrafo bat idazteko zenbat bibliografia irakurri zenduan dakarzu gogora, edo ondorio bat atarateko 511 kritika aztertu zenduzala, 511 kritika zirriborratu eta bakotxaren ezaugarriak datu base baten zehaztu, eta danen azterketea irudikatu zendula eta estadistikak ataraâ€¦ Eta lehenengo urtean masterreko ikastaroak egin zenduzala, eta bigarrenean lan hau, eta hirugarrenean zuzenketea- eta argitalpen-lanak egin dozuzala, eta azken finean prozesuak luze jo dauela, baina merezidu izan dauela, badaukazula eta zeure liburua esku artean.\nKasua da ze, aro bat akabau dala sentiduten dozula, eta orain bai, orain bete-betean ekin gura deutsazu buruan dozuzan ikerketei. Eta pentsetan dozu ia aztirik atarako ete dozunâ€¦ baina liburuari begiratzen deutsazu eta atzera be indartuten zara, dudarik barik.\nZer esan irakurleari: bada, hau, sailekoak legetxe, ikerketa baten barri emoten dauen liburua dala, ez dala nobela bat irakurten dan lez irakurtekoaâ€¦ batez bere gaian interesa daukienentzako testua dala; eta, ondorioen barri modu orokorrean jakin gura badabe segiduteko post hau legiduten.\nGero eta gehiago itzultzen da geurean. Gero eta literatura-lan gehiago daukaguz itzulita. Gero eta itzulitako literatura lanen kritika gehiago daukagu gurean. Aztertutako 511 kritikak urtez urte banatu ezkero, goranzko jokerea argia da.\nEz dago espezializazinorik, geurean egindako literatura kritikariek egiten dabe itzulpenen kritika generalean. Ganera, alde handia dago kritika testu batetik bestera.\nEz da bereizketarik egiten lan unibertsal eta klasikoen edo itzulpen komertzialen tratamenduari jagokonez, dan-danak kritiketan dira liburuak merkatura urten eta gitxira. Halan da ze, lan unibertsalek eta klasikoek euren unibertsaltasun edo klasikotasun hori galdu egiten dabe jentearen begietara.\nZer esan akabetako, bada, oso loturik dagoala literatur itzulpenaren kritika dibulgatiboa bai hizkuntzearen normalizazino prozesuagaz, bai itzulpenaren beraren gizarteratze-normalizazino prozesuagaz.\nHorreek kontu orokorrak, zehaztasun gehiago liburuan.


Txuleta Festa Tolosan - Guía de Ocio de Gipuzkoa - Gipuzkoako Aisialdi Gida\nEkitaldiak / Gastronomia / Ofertas menús gastronómicos..\nTxuleta Festa Tolosan\nEkitaldi gehiago Zerkausia\nTxuletaren festari esker, Tolosa "parrilla handi bat" izango da. Tolosako erretegiek kalera aterako dituzte beren parrillak, erretegietako menu tipikoa emateko: txuleta, piperrak, kukuluak, urdaiazpikoa, esparragoak, gazta eta Tolosako postre tipikoak: teilak eta zigarrotxoak, eta xaxuak.\nTolosa, idi-txuletaren jatorria dela esan ohi da, lehen aldiz bertan dastatu baitzen. Julián Rivas, Casa Julián-eko sortzailea izan zen 60.h amarkadan bere jatetxeko txahal-txuleta, baserriko lanetarako bakarrik erabiltzen zen idiaren txuletagatik ordezkatu zuena. Arrakasta hain izan zen nabarmena haragia kontsumitzeko modu berri batean bihurtu zela.\nAbenduaren 8tik 10era Zerkausira aterako ditugu parrilak, asteroko merkatuaren eszenatoki mitikoa jangela handi batean bihurtuz, Oria ibaiari begira. Txuletaren festa handia ospatuko dugu, Tolosako gastronomiaren izar nagusienetako bat baita txuleta. Bertaratuko den bezeroak ez du soilik espazio berezi bat (berogailuekin prestatua) eta zerbitzu profesional batez bakarrik gozatuko, bertatik bertara ikusi ahal izango ditu erretegietako arduradunak beraien txuletak prestatzen eta kalitateko handiko produktuez gozatu ahal izango du.\nEkitaldi berezi eta bakarra, Tolosan ospatzen dena, non mahai gainean jarriko den tolosarren lana ondo egiteko filosofia.\nAurtengo Txuletaren Festa abenduaren 8tik 10 era luzatuko da 4 otordurekin: abenduak 8an bazkaria; abenduaren 9an bazkari eta afaria; eta abenduaren 10ean, bazkaria. Jada egin daitezke erreserbak 943 69 74 13 telefonora deituz.\nTeila, zigarrotxoa eta gorrotxa\n*Abenduaren 10eko menuan, igandea, idi txuleta zerbitzatuko da.\nPrezioa: 45,00 €\nPasta tomatearekin edo arroz txuria tomatearekin\nOilasko Errea txip patatekin edo eskalopea txip patatekin edo hanburgesa saltsan\nHelatu Sandwich-a edo bainilazko natilak edo flana\nZizka Mizka Koxka gunea - III. edizioa:\n19-90 gastrotekak, Barriola harategiak, Txomin parrillak, Imanol Zubelzuk, Fronton jatetxeak eta Solana 4-k Eusko Label haragia parrilan eskainiko dituzte Zerkausian, pintxo edota razio formatoan. Ostiral eta larunbatean goizez zein arratsaldez izango da (12:00-16:00 eta 18:00-22:00. Larunbatean 22:30ak arte) eta igandean, berriz, goizez (12:00-16:00).\nEkitaldiaren Babesleen Loturak


Sendagai generiko - Wikipedia, entziklopedia askea.\nBrasilgo farmazia bat, non salgai dauden sendagai guztien %20a generikoa da.\nMOEren arabera, sendagai generiko bat printzipio aktiboaren izenarekin saltzen dena da. Sendagai generikoa jatorrizko markaren biobaliokidea da, hau da, konposizioari eta forma farmazeutikoari dagokienez, haren bioerabilgarritasunaren oso antzekoa du. Sendagai hauek bereizteko, bere ontzian, izen komertzial baten ordez, eginda dagoen substantziaren izena (printzipio aktiboa INN nomenklaturan) eta ondoren laborategi fabrikatzailearen izena agertzen dira.\nSendagai generiko bat markako sendagaiaren patentea amaitutakoan merkaturatu daiteke, betiere kalitate-baldintza guztiak betetzen baditu eta jatorrizkoarekin biobaliokidetasuna duela egiaztatzen badu. Era berean, beste edozein sendagairen segurtasun bera izan behar du. Tokiko Osasun Ministerioak edo osasun-agintaritzak onartutako sendagai guztiek kalitate, segurtasun eta eraginkortasun kontrol berberak izan behar dituzte..\nSendagai generikoen kontsumoa etengabe hazten ari da duela urte batzuetatik hona, nahiz eta medikamentuen merkatu osoan %6 besterik ez den. Hau da, Europako batezbestekotik (%30 eta %35 artean) urrun dago oraindik, eta Eskandinaviako herrialdeetatik (%60) edo Estatu Batuetatik (%50) urrutiago. Azken kontsumitzailearentzako dakarren onura aurrezpenean datza, herrialde guzti hauek, nazioarteko baldintzak betez, sendagaiak ekoizteko teknologia baitaukate.\n↑ Política de genéricos de la OPS\n↑ Astorelli, Carlos. (2007-4-13). «Sendagai generikoak: aurrezki-iturri bat» Consumer.\n↑ «Sendagai generikoak erabiliz, gastua dezente murriztuko dela dio Irachek» Erran 2008-10-16.


Pasaiako Udalbatza, telematikoki bilduko da gaur : Oarsoaldeko Hitza\nPasaiako Udalbatza, telematikoki bilduko da gaur\nKoronabirusa eta hari lotutako ondorio ekonomiko, sanitario eta sozialak izango dira dira udalbatzak jorratuko dituen gaiak.\nHilaren 26rako (asteartea) deituta dago udalbatzarra Pasaian. Berritasun handiena, batzarra telematikoki egingo dela da, koronabirusa kontrolpean mantentzeko neurriak direla eta. COVID-19a eta horri lotutako alarma egoerak eragindako ondorioak izango dira batzarreko eztabaidagai nagusiak. 18:00tan hasiko da bideokonferentzia eta Pasaiako udalaren webgunean ala sare sozialetan izango da ikusgai.


Maskararik gabe baina protokoloak dirau – Independentea\nDerrigorrezko maskara desagertu da, baina protokolo maltzur horrek hor jarraitzen du.\nDBH eta Batxilergoko Historia irakaslea. Bilbo\nBi urte luzez izan ditugu haurrak, gazteak eta irakasleak ahoa eta sudurra trapu zikin batekin estalirik dituztela, “guztion” ongiaren izenean. Gobernuak hala erabaki duenean -erabaki politikoa eta ez osasun erabakia-, maskara barrualdean erabiltzeko derrigortasuna kendu du, bere garaian kanpoaldean erabiltzeko derrigortasuna kendu zuen bezala. Herritar gutxi batzuek beti pentsatu dugu maskara erabiltzeko derrigortasunik ez zuela inoiz egon behar, eta beldurra duenak zazpi FFP2 jar ditzakeela bata bestean gainean, eta libreki arnas egin nahi dugunok, aldiz, subiranoak izan behar dugula hori erabakitzeko.\nZelan ez da hau lehen orrialdeko albistea izan Euskal Herriko hedabide nagusienetan?\nGauza da, bi urte luze pasa ostean, gure umeak berriro itzuli ahal izan direla ikastetxeetara aurpegi erdia estali gabe, eta berriro arnas egin dezaketela apirilaren 25az geroztik, Aste Santuko oporren bueltan. Ez dut ulertzen zelan ez den hau lehen orrialdeko albistea izan Euskal Herriko hedabide nagusienetan, Macronek hauteskundeen bigarren itzulia irabazi duelako berriaren gainetik.\nEmaten du dena konponduta dagoela ikastetxeetan, baina ez da hala\nArtikulu honek, maskara erabiltzearen derrigortasuna desagertzeagatik poza adierazteaz gain, ikasturteko ez dakit zenbatgarren protokoloa aipatu nahi du, eta berorren hainbat puntu kritikatzeko helburua ere badu. Onargaitzak, iraingarriak eta lotsagarriak diren hainbat puntu.\nMaskararen derrigortasun kenduta, ematen du dena konponduta dagoela ikastetxeetan, baina ez da hala:\nProtokoloaren B atalean (“prebentzio pertsonaleko neurriak” deritzona, alegia), a) azpiatalean gogorarazten zaiguna honakoa da: “ikasleei higieneari eta portaerari buruzko prebentzio-neurriak gogorarazteko saioak egiten jarraituko da, gela, ikastetxe eta adin bakoitzera egokituta, neurriak lasaitzea saihesteko”. Lasaitzea saihesteko??? Ez erlaxatzeko??? Baina zer da hau? Gure umeak erne izan behar al ditugu denbora guztian? Beldurtuta denbora guztian?\nB atalaren b) azpiatalean, eskuetako higienea maiz egingo dela esaten da eta ura eta xaboia lehenetsiko direla. Bada, oporren osteko lehenengo egun hauetan, jakin dugu hainbat eskolatan hidrogelarekin itxaroten dituztela irakasle askok umeak eskolako atarian. Askok ez dugu ulertzen eskuak “garbitzeko” sukar hau.\nGuztiz iraingarria deritzodan azpiatala vii) da, eta honakoa esaten du: “zaindu eta prebenitu behar da Covid-19aren arrisku-baldintzetan edo norberaren erabakiz maskara erabiltzen jarraitu nahi duten pertsonak estigmatizatzea”. Estigmatizatzea??? Noski, maskara erabiltzen jarraitu nahi duten guztiek, erabil dezatela, baina zergatik ez zuten ezer aipatzen aurreko protokoloek maskara erabili nahi ez genuenak edo txertorik ez jasotzea erabaki dugunak ez estigmatizatzeari buruz?\nBurbuilarik ez dago jada, baina eskola-autobusean sei urtetik gorako umeek maskara eroan behar dute derrigor eta, Nafarroan, are txarrago, legearen kontra joanez, hiru urtetik gorako umeak derrigortzen dituzte.\nGelen aireztapen zorrotzarekin jarraitzea ere eskatzen du protokoloak. Orain udaberrian gaudelako, baina umeak derrigorrez hotza pasatzera behartzeak ez dauka inongo zentzurik, eta horrela izan ditugu negu osoan.\nEstigmatizatzea??? Zergatik ez zuten ezer aipatzen aurreko protokoloek maskara erabili nahi ez genuenak edo txertorik ez jasotzea erabaki dugunak ez estigmatizatzeari\nBeraz, bai, orain eskoletan indarrean dugun protokoloan, derrigorrezko maskara desagertu da, baina protokolo maltzur horrek hor jarraitzen du, eskola publikoaren maskaradun matrikulazio-kanpaina lotsagarriak jarraitzen duen bezala, edo maskararik gabe lan egitea erabaki zuten hainbat irakaslek espedientatuta jarraitzen duten bezala, lan egin ezin, soldatarik gabe eta, orain maskarak derrigorrezkoak ez direnean, lanera itzultzen uzten ez zaien irakasleak.\nHonegatik guztiagatik, edozein eskolatako Covid-protokoloaren berehalako desagerpena eskatzen dut oraintxe. Gure umeenganako torturarik, doktrinamendurik eta beldurraren zabalpen gehiagorik EZ. Aitak, amak, irakasleak, ikasleak: edozein eskubide urraketa pairatzen baduzue, salatu ezazue dagokion tokian, eta, laguntzarik behar izanez gero, [email protected] helbidera idatzi.\nGentza Eleder Aurtenetxe - 2022ko apirilak 3


TXIKI, BAKARRIZKETA UMORETSUA | Faktoria\nTXIKI, BAKARRIZKETA UMORETSUA\nTXIKI, BAKARRIZKETA UMORETSUA: "40 urte ta aldapan bera niek!". Apirilak 01, barikua, 20:30ean.\n40 urte betetzearen krisialdiaren nondik norakoak izango ditu hizpide Txikik Faktorian eskainiko duen bakarrizketan. Adin horretan sortzen diren kontraesan, talka eta dilemak jorratuko ditu, umoretik betiere.\nBazkideentzako sarrera: 5 €\nEz-bazkideentzako sarrera: 6 €\n2022(e)ko apirilaren 1(a)


Espainiako armadaren "propaganda kanpaina" laguntzea leporatu diote NUPi - Gizartea - Berria\nEspainiako armadaren "propaganda kanpaina" laguntzea leporatu diote NUPi\nIndar armatuak Espainiako konstituzionalismoaren historian izeneko jardunaldia antolatu du Nafarroako Unibertsitate Publikoak, azaroaren 22rako eta 23rako, Espainiako Defentsa ministerioarekin eta Banco Santanderrekin batera. Hainbat eragilek protesta egin dute gaur, armadari "aurpegia garbitu" nahi diotela salatzeko.\nMilitarrek datorren astean NUPen egingo dituzten jardunaldiengatik protesta egiteko elkarretaratzea. / Jagoba Manterola/Argazki Press\nMilitarrak unitik at leloarekin, elkarretaratzea egin dute gaur LABek, ELAk, CGTk, LKNk, Ikasle Abertzaleek, Eraldatuk, Asamblea Libertariak, Talde Feministak, Akelarre Emakume Taldeak eta NUPen Euskaraz elkarteak. Espainiako armadaren "propaganda kanpainan laguntzea" egotzi diote NUPi, eta "indarkeria ikasgela barruan normalizatzearen aurka" agertu dira.\n"Armada patriarkatuari, autoritarismoari eta beste hainbat balio atzerakoiri eusten dion erakundea da", adierazi dute. Eragileek ohartarazi dute armadak unibertsitateko ezagutza erabili nahi duela "armen negozioen zerbitzura jartzeko", eta jardun hori "gutxi batzuen irabaziaren iturria eta askoren erabateko malurarena" dela salatu dute. Eragileen iritziz, "lotsagarria" da NUPek armadari "ateak irekitzea".\nArrazoi horiek direla eta, NUPeko errektore Alfonso Carlosenari galdegin diote jardunaldiak bertan behera utz ditzala, gezurrezko "irudi idilikoa" eskaini nahi duela argudiatuta. Unibertsitateko komunitate osoari, berriz, jardunaldiak arbuiatzera dei egin diete.


Bonu jasangarrien eskariak eskaintza hirukoizten du – Ekonomiaren KZ\nEusko Jaurlaritzak 11 urterako 1.000 milioi euroko bosgarren jaulkipena egin zuen atzo, orain arteko handiena. Eskaria eskaintza baino hiru aldiz handiagoa izan zen: %70 nazioarteko inbertsiogileentzat eta %30 inbertsiogile nazionalentzat.\nExekutiboak nabarmendu duenez, jaulkipen horrek bere operaziorik handiena “kristalizatzen” du merkatuan, eta “finantza egoera sendoa indartzea eta baliabideak bermatzea ahalbidetuko du, kodeak sortutako aparteko egoerari aurre egiteko”.\nPedro Azpiazu Ekonomia eta Ogasun sailburuak ekitaldi honetan zorpetzera “modu garrantzitsuan” joko zutela iragarri zuela gogoratu ostean, eskaerak eskaintza hiru aldiz gainditu duela nabarmendu zuen, eta jaulkipen horretan parte hartu duten finantza erakundeak Norbolsa, Kutxabank, Santander, Caixabank, HSBC eta Deutsche Bank dira.\n“Eragiketa honek inbertsiogileen babes sendoa erakusten du, 11 urterako %0,45eko kupoi finkoarekin”, gaineratu du. Inbertsiogile nazionalen %30ean eta nazioartekoen %70ean kokatu da, Frantzia lehen herrialde inbertitzailea izanik, Italia, Alemania, Portugal eta Britainia Handia atzetik dituela.\nEusko Jaurlaritzak adierazi duenez, mota horretako emisioak egiten jarraitzen du, “Bonu jasangarrien merkatuaren garapenean paper garrantzitsua betetzeko asmo irmoarekin”, eta “finantzaketa arduratsua eta eraginkorra sustatzeko, Euskadiko ingurumen-, ekonomia- eta gizarte-erronkei aurre egiteko”.\n2019an, Bono Iraunkorraren jaulkipena 100 milioi euro handitu zen, eta 600 milioi euro jarri ziren eskaintza baino lau aldiz eskaera handiagoarekin. 2020ko martxoan 500 milioiko jaulkipena egin zen eta eskariak zazpi bider handitu zuen eskaintza.\nApirilean 50 milioiko jaulkipen jasangarri pribatua egin zen eta iazko azaroan laugarren Euskadiko Bonu Iraunkorra egin zen. Berriz ere, 600 milioi euroko eskaintza baino hiru aldiz handiagoa izan zen eskaria, 16 herrialdetako 120 inbertitzailerekin.\nHorrela, Euskadiko Bonu Iraunkorraren bosgarren jaulkipena da 2018tik, eta bost jaulkipenen zenbateko osoa 3.200 milioi eurokoa da.\nPedro Azpiazuren ustez, Exekutiboak horrelako finantza produktuekin duen esperientzia “oso positiboa” da, eta bonu iraunkorren merkatuaren garapenean “paper garrantzitsua” bete nahi dute.\n← Euskadin erabilitako autoen salmentak gora egin du eta berrienak behera\nIGTZk Gipuzkoako enpresa-berrikuntza goraipatu du →\nElikagaien sektoreak esportazioak salbatu ditu Txinari esker\nIbex indizeak %4,32ko igoerarekin itxi du martxoa\n“Diak” Burtsan erortzen jarraitzen du, kapital handitzea bikoiztu ostean


naiz: agenda - Bardoak: finalaurrekoak eta finala\nBardoak: finalaurrekoak eta finala\nUrriaren 2an itzuliko dira Bardoak plazara, ia zazpi hilabeteko etenaren ostean. Bi finalaurreko eta finala jokatzear zirela eten zen taldekako txapelketa, Covid-19aren pandemiaren eraginez, martxoan. Eta orain berrabiaraziko da, osasun eta segurtasun neurri guztiak bermatuta; urriaren 2an jokatuko dira bi finalaurrekoak, Goizuetan eta Jaunsaratsen. Finala, berriz, urriaren 17an izango da, Lizarran.\nSei hilabete luze pasa dira Bardoak 2020, Nafarroako taldekako bertsolari txapelketa, eten behar izan zenetik, Covid19aren pandemiaren eraginez. Bi finalaurreko eta finala gelditzen ziren jokatzear txapelketari amaiera emateko. Ordurako, Leitzako Atekaberts komeni taldeak eskuratua zuen finalean parte hartzeko txartela, baina beste bi finalistak zeuden argitzeke.\nBata, Goizuetako finalaurrekoan zehaztekoa zen, Lesakako Arranopola eta Malerreka-Baztango Bertsonautak taldeen artean jokatzekoa zen saioan (joaneko saioan, Anizen, Bertsonautak taldekoek eskuratua zuten lehen puntua). Bestea, Jaunsaratseko finalaurrekoan zen argitzekoa. Han elkartu behar ziren Berako Lamixene eta Barañaingo Hego haizea taldeak, txartela nork eskuratu (Tafallan zen jokatua aurretik joaneko saioa, eta beratarrek lortua zuten puntua).\nBertan behera gelditu ziren ordea bi saioak; baita martxoaren 28rako aurreikusitako finala ere.\nOrain, ia zazpi hilabeteko etenaren ostean, plazara itzuliko dira Bardoak, egitasmoa bukatzeko falta zena jokatzeko asmoz. Nafarroako Bertsozale Elkarteak, tokiko antolatzaileekin batera, konpromisoa hartu du pandemia egoerak eskatzen dituen segurtasun eta prebentzio neurri guztiak betetzeko. Gauzak horrela, aforoak mugatu eginen dira, segurtasun tarteak mantenduko dira, aretoetara sartzeko eskuak garbitu beharko dira, eta musukoa ezinbestekoa izanen da, saio guztian zehar. Gainera, saioen osterako aurreikusitako otorduak ez dira eginen.\nBardoetako finalean izango dira Malerrekako eta Berako taldeak\nBardoak egitaraua 2020


Pilotako Bikotekako Zozketa | Zozketak | Kutxabank Gazteak\nZure Espazioa /\nPilotako Bikotekako Zozketa\nIrabazi Bikotekako Finalerako zozketatzen ditugun sarrera bikoitzetako bat\nZozketaren oinarriak ikusi →\nPilota atsegin duzu? Apirilaren 8an, Bilboko Bizkaia Frontoian egongo gara denok. Izena eman Kutxabanken zozketan!\nGorriek ala urdinek, Txapela nortzuek irabazi dute?\nOndo pasa bikotekako finalaren partidua zuzenean ikusten eta adore eman maite dituzun pilotariei harmailetatik.\nKutxabanken sare sozialen jarraitzailea izan zaitez, eskabidea bete ezazu eta parte hartu oparitzen ditugun 2 sarrera bikoitzen zozketan. Pilotalekuan partidua zuzenean ikusi eta gozatu bertatik bertara jokatutako tanto bakoitzaz.\nParte hartzeko epea bukatu da. Laster jakinaraziko dizuegu irabazlea.\nZaudete adi eta jarraiguzue sare sozialetan, apurrik ere ez galtzeko.\nKutxabank Joven Facebook-en\nKutxabank LandK Facebook-en\nKutxabankPlus zure emailean\n2 SARRERA BIKOITZEN ZOZKETA PILOTAKO BIKOTEEN ARTEKO TXAPELKETAREN FINALERAKO\n1.- KUTXABANK SAk bere bezeroak eta aldi berean Kutxabankeko sare sozialetako jarraitzaileak eta adinez nagusiak diren pertsona fisiko guztien artean zozketa bat egingo du (pentsioa edo nomina helbideratuta daukaten 30 urtetik gorakoek eta nomina helbideratuta edo k26/k26+ txaretelak dituzten 30 urtetik beherakoek). Horretarako, pertsona horiek honako oinarri hauetan ezarritako baldintzak bete beharko dituzte: Kutxabankeko langileak sustapen honetatik kanpo daude.\n2.- Sustapen honetan, 2 sarrera bikoitz zozketatuko dira Bizkaia frontoian, apirilaren 8an, jokatuko den pilotako bikoteen arteko txapelketaren finalerako.\n3.- Zozketan parte hartzeko, hura egingo den egunean jardunean dagoen Kutxabankeko kontu baten titularrak eta Kutxabankeko adin nagusiko bezeroak izan behar dute. Kutxabankek zozketatik kanpo laga ahal izango ditu erakundearekin zorpeko saldoak dauzkatenak.\n4.- Bertan parte hartzeko, bezeroak hurrengo pausuak bete behar izango ditu:\nSartu hemen: www.megustakutxabank.es/eu\nKutxabanken sare sozial guztietan erabiltzaile bilakatu, oraindik erabiltzailea ez bada.\nFormularioaren datuak bete: NANa, sare sozial bakoitzaren pasahitza, telefono mugikorra eta helbide elektronikoa.\nAzkenik, honako lege-oinarri hauek irakurri eta onartu.\n5.- Martxoaren 23ko 12:00etatik apirilaren 2ko 00:00ak arte parte hartu ahal izango da lehiaketa honetan.\n6.- Zozketa 2018ko apirilaren 3an ausazko moduan egingo da. Horretarako, Cool-Tabs plataforma erabiliko da. Zozketaren egunean, erabiltzaileak mikrositean lehenago aukeratu dituen Kutxabankeko sare sozialen jarraitzailea izan behar du.\n7.- Saridunen izenak kanpainako mikrositean eta zozketan parte-hartzaile gisa sartutako Kutxabankeko sare sozialetako profiletan iragarriko dute eta ez da behin betikoa izango horrela egin arte. Zozketaren emaitza saridunei jakinaraziko diete posta elektronikoz edo telefonoz. Irabazleei posta elektronikoz edo telefonoz jakinaraziko zaie zozketaren emaitza. Jakinarazpenean eskatutako informazioa 4 orduko epean eman behar izango dute. Hala egin ezean, galdu egingo dute saria eskatzeko eskubidea. Haien postua zozketako hurrengo erreserbarentzat izango da, betiere lege-oinarrietako baldintzak betetzen baditu.\nHonako lege-oinarriak onartzearen bidez, norbere datu pertsonalak mikrositean eta sare sozialetan argitaratzeko baimena ematen duzu.\n8.- Honako sustapen honetako saria ezin izango da saridunaren eskariari erantzunez inolaz ere aldatu, eraldatu edo konpentsatu, ezta diruzko kontrabalioarekin ere ordeztu ere.\n10.- Saritutako bezeroak saria onartzeak honakoa esan nahi du: Kutxabanki saridunaren datu pertsonalak erabiltzeko eta erakunde horren fitxategietan sartzeko baimena ematea, haren izen-abizenak edota irudia publizitateko edozein jardueratan edo sustapenetan erreproduzitu, erabili edo zabaltzeko asmoz, edozein baliabide, euskarri edo formatuz baliatuta.\nKutxabanken saria jasotzeaz gain, ez du izango bestelako ordainsaririk edo etekinik jasotzeko eskubiderik bere izen eta irudia erabiltzeagatik, oinarri hauen arabera. Adierazitako adostasun eta baimena eman ezean, ezin izango da saria jaso.\n11.- Saridun suertatutako bezeroek sariari uko egin ahal izango diote baina ezin izango diote beste bati laga. Kasu honetan, saria zozketako hurrengo erreserbari emango diote.\n12.- Inolako jakinarazpenik ez bada jasotzen, ez ezezkorik ez baiezkorik, bezeroari sariaren berri eman osteko 24 orduko epea amaitutakoan, honek sariari uko egin diola ulertuko da, eta Kutxabankek hura erabiltzeko ahalmena izango du.\n13.- Saria esleitu ahal izateko, zozketan parte hartzen duen bezeroak ordainketak eta Kutxabankekin duen beste edozein eragiketa egunean eduki behar ditu. Gainera, zozketaren egunean ez du Kutxabankekin inolako zorrik izango.\n14.- Honako lege-oinarriak www.megustakutxabank.es mikrositean bezeroen esku egongo dira.\n15.- Sustapen honetan parte hartzeko, honako oinarriez gain, zozketari lotuta egon litezkeen gorabeherak ebazteari buruz Kutxabankek duen irizpidea onartu behar du bezeroak. Kutxabankek sustapenaren oinarriak bete ez dituzten erabiltzaileak lehiaketatik kanpo utzi ahal izango ditu.


Herritarren aditzea herri barnearen antolaketarako - Hendaye\nBideoa Herriaren Youtube katean begira ezazu\nHeldu diren asteotan herri barnearen hiri eta paisaia berriztapenari buruz galdetuko zaizu.\nHerriak azterketa bulego talde baten esku utzi du hautetsien gogoetarako oinarri izanen den diagnostikoa egin dezan.\nDiagnostiko hori iragan abenduaren 14an aurkeztu zitzaien hautetsiei; proiektuaren lehen fasea da hori. Zentralitatea, mugazgaindikoa, hiriaren trinkotzea, lekualdaketak, ekipamentuak, demografia…guztia aztertu da. Faktore horiek guztiak kontuan hartzea lanerako oinarri izanen da eskema zuzentzailea zehazteaz gain, herritarrak gure herriaren bilakaera prozesu horretan duen lekua ere zehazteko.\nTALDE LAN BAT PROIEKTU PARTEKATU BATEN ZERBITZURA\nHautetsi talde batek eramanen du urraspidea eta laster bilduko da erabakitzeko zein publiko lotuko duten urraspidera, pentsatu diren ekintzetarako behar diren bitartekoak plantan emateko, proiektuaren eremua zehaztu eta erabakitzeko… eta, batez ere, herritarrek elkar aditu beharko dituzten gaiak zeintzuk izanen diren zehazteko: ondare eraikia eta landare ondarea? Eremu publikoa eta mugikortasunak? Zerbitzu publikoa eta ekonomia jarduerak?… betiere gogoan atxikiz udal talde berriak erabaki erronkak: herria edertzea herriaren nortasuna atxikiz, ekoardurako urraspide batean.\nGaikako lantegien edota hiri ibilketen inguruan mintzatu eta herritarrei eskuhartze horrek ekar litzazkeen hiri hobekuntzak hartu aitzin, hendaiarrei azaldu beharko zaie zer izan litekeen «Petites Villes de Demain» labelaren barnean kokatuko den proiektu hori, Estatuak Herriari proiektu hori hautatu baitio.\nPARTE HARTZEARI ZABALDURIKO URRASPIDE HORRETAN PARTE HARTU NAHI ZENUKE?\nProposatzen zaizkizun elkar aditze topaketa eta ekintzetan parte hartu nahi duzula erran diezagukezu jadanik, honako inprimaki hau betez: lineako inprimakia herritar gunean edo posta arruntaz Herriko Etxera idatziz (zure izen-deitura eta e-helbidea seinalatuz, proiektuari loturik zurekin harremanetan jar ahal gaitezen).\nHendaiako Herritar Gazteen Biltzarra


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" topic_facet:"Sistema automatizatuak (Modulua)" genre_facet:"Curriculumeko baliabideak" author_facet:"Etxabe, Mari Karmen"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Sistema automatizatuak (Modulua) Generoa / Forma: Curriculumeko baliabideak Egilea: Etxabe, Mari Karmen\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Neurketa eta Erregulazio Sistemak (Modulua) Sistema automatizatuak (Modulua) Guztiak ikusi ... gutxiago ...


¿qué es arantzazu? organizar un evento\nIzaera Pertsonaleko Datuak Babesteari buruzko abenduaren 13ko 15/1999 Lege Organikoaren (aurrerantzean, DBLO) eta aurrekoa garatzen duen 1720/2007 Errege Dekretuaren arabera (aurrerantzean, DBLOED), hala nola pertsona fisikoak datu pertsonalen tratamenduari dagokionez babesteari buruzko 2016ko apirilaren 27ko Europako Parlamentuaren eta 27en Kontseiluaren 2016/679 Erregelamenduaren (EB) arabera (aurrerantzean, DBEO). Jakinarazten dizugu web-orriaren bidez ematen dituzun datu pertsonalak, eskaera izapidetzeko eta/edo kudeatzeko eta adierazitako zerbitzuak emateko behar direnak, web-orriaren titularraren ardurapeko fitxategi automatizatu batean sartuko direla. Datu horiek ARANTZAZU GAUR FUNDAZIOA(r)en (aurrerantzean, GANDIAGA TOPAGUNEA) zerbitzuen gaineko publizitate- eta merkataritza-bidalketak egiteko ere erabili ahal izango dira. GANDIAGA TOPAGUNEA fitxategien arduraduna da eta konpromisoa hartzen du ez erabiltzeko datu-bilketaren helburuaz bestelakoetarako, eta hirugarrenei legez kanpo ez lagatzeko. Halaber, datuak isilpean tratatzeko konpromisoa hartzen du eta beharrezkoak diren neurri tekniko, antolamenduzko eta segurtasunezkoak aplikatzekoa, baimenik gabe haiek tratatzea edo haietan sartzea ekiditeko, datuak babesteari buruzko indarreko araudiak ezarritakoaren arabera.\nErabiltzaileak, edozein komunikazio bidalita, esanbidezko adostasuna ematen dio GANDIAGA TOPAGUNEA(r)i bere datuak jaso ditzan, eta badaki datu horiek GANDIAGA TOPAGUNEA(r)en jabetzako fitxategietan gordeko direla. Datuen titularrek eskubidea dute datuetan sartzeko, zuzentzeko, ezabatzeko, aurkaratzeko, eramangarritasunerako eta tratamendua mugatzeko, DBLOn eta DBEOn horiei buruz xedatutakoaren arabera. Eskubide horiek egikaritzeko, datuen titularrek idatzizko eskaera bat bidal dezakete, NANaren fotokopia bat atxikita, postaz, GANDIAGA TOPAGUNEA(r)en helbidera: Bº Arantzazu, 1-Gandiaga Topagunea / 20567 OÑATI-Gipuzkoa. Bide elektronikoz ere bidal dezake, info@gandiagatopagunea.com helbide elektronikora idatziz, zalantza, gaia, iradokizuna, iritzia edo dena delakoa adieraziz.\nDena dela, erabiltzaileak izango dira emandako datuen erantzule, bai egiazkotasunari bai haien legezkotasunari dagokienez. Halaber, GANDIAGA TOPAGUNEA(e)k eskubidea izango du datu faltsuak, akastunak, legez kanpokoak edo okerrak eman dituzten erabiltzaileak baztertzeko.\nWeb-orri honen Pribatutasun-politikak aldaketak izan ditzake, DBLOra egokitzeko (aldatuko balitz) eta Datuak Babesteko Espainiako Agentziak (DBEA) emandako jarraibideak eta DBEOrenak direla medio.\nBeste kasu batzuetan, beren egoera partikularrarekin zerikusia duten arrazoiengatik, interesdunek datuen tratamenduari aurka egin ahalko diote. GANDIAGA TOPAGUNEA(e)k, kasu horietan, datuak tratatzeri utziko dio, erreklamazio posibleen aurrean edo legediak kontrakoa agintzen duenean izan ezik.\n•\tInteresdunaren datu pertsonalen atzipena eskatzeko eskubidea.\n•\tDatu pertsonalen zuzenketa eta ezereztatzea eskatzeko eskubidea.\n•\tTratamendua mugatzeko eskubidea,\n•\tTratamenduari aurka egiteko eskubidea.\n•\tDatuen eramangarritasun-eskubidea (hala badagokio).\nEskubide horiek gauzatzeko, Datuen titularrak, euren idatzizko eskaera, NAN fotokopiarekin batera, zuzendu dezakete hurrengo helbidera: Bº Arantzazu, 1-Gandiaga Topagunea / 20567 OÑATI-Gipuzkoa. Era berean, zuzendu daitezke eskaerak hurrengo helbide elektronikora: info@gandiagatopagunea.com. Bertan, azalduko dira zalantzak, iritziak, iradokizunak...\nBeti ere, erabiltzaileek erantzungo dute lagatu dituzten bere datuen egiatasunaz eta zilegitasunaz. Era berean, datu ez zehatzak, okerrak zilegitasunik gabekoak edo faltsuak emanez gero, GANDIAGA TOPAGUNEA(e)k baztertu ahalko ditu.\nDBLOren 5. artikuluan (Datu-bilketaz informatzeko eskubidea) eta 6. artikuluan (Eragindakoaren onespena) eta DBEOren 6. artikuluan xedatutakoaren arabera, esku hartzen dutenek baimena ematen dute, aurrez horren berri emanda, haien datuak GANDIAGA TOPAGUNEA(r)en «EMPRESAS MDB» izeneko fitxategian sartzeko (helbidea: Bº Arantzazu, 1-Gandiaga Topagunea / 20567 OÑATI-Gipuzkoa). Bide elektronikoz ere jar daitezke harremanetan, helbide elektroniko honetara idatziz: info@gandiagatopagunea.com.\nHalaber, baimena ematen dute GANDIAGA TOPAGUNEA(r)en web-orrian edozein zerbitzuri buruz egin edo egingo diren kontsulta, eskaera edo kontratuen bitartez bildutako datu guztiek tratamendu automatizatua izan dezaten, betiere kontratatutako kudeaketa egiteko eta horren ondoriozko loturei eusteko, bat etorriz aurretik aipatutako DBLOren 5. eta 6. artikuluekin eta DBEOren 6. artikuluarekin eta DBEOren 6. artikuluarekin (http://eur-lex.europa.eu/legal-content/ES/TXT/?uri=CELEX:32016R0679).\nEmandako datu pertsonaletan aldaketarik gertatzen bada, horien titularrak fitxategiaren arduradunari horren berri emango dio. Jakinarazpena bide telematikoz egin dezake: info@gandiagatopagunea.com, edo posta bidez: Bº Arantzazu, 1-Gandiaga Topagunea / 20567 OÑATI-Gipuzkoa. Edonola ere, erabiltzailea izango da emandako datuen egiazkotasunaren eta zehaztasunaren erantzule, uneoro.\nEramangarritasun-eskubidea aplika daitekeenean eta DBEOren 20. artikuluan xedatutakoaren arabera (http://eur-lex.europa.eu/legal-content/ES/TXT/?uri=CELEX:32016R0679), interesdunak GANDIAGA TOPAGUNEA(r)i eman dizkion datu pertsonalak jasotzeko eskubidea izango du (formatu egituratu, erabilera arrunt eta irakurketa mekanikokoan), eta beste tratamendu-arduradun bati transmititzekoa. Horretarako, harremanetan jarri beharko da helbide honetara joz: Bº Arantzazu, 1-Gandiaga Topagunea / 20567 OÑATI-Gipuzkoa. Bide elektronikoz ere jar daiteke harremanetan, helbide honetan: info@gandiagatopagunea.com.\n© Arantzazu-Gandiaga 2009


Galdetu ikasleei zer esan nahi duen “ilusio optiko” terminoak eta saiatu guztion artean definizio bat ematen. Azaldu ikasleei artista batzuek ilusio optikoak erabiltzen dituztela euren lanetan. Galdetu ilusio optikoen inguruan zer iruditzen zaien interesgarria, nahasgarria edo zirraragarria.\nGaldetu ikasleei zein izen emango lioketen lanari eta zergatik. Ondoren, eman izenburua: Lacerta. Konstelazio txiki baten izena da eta latinez “musker” esan nahi du. Nola lotuko lituzkete pinturaren izenburua eta itxura?\n1954an, Vasarelyk esan zuen bere konposizioak “pintura bat baino gehiago” zirela. Nahiz eta formek eta koloreek pintura-planoan bolumenik ez izan, “planotik haratago eta planoaren barruan” antzeman zitezkeen efektuak sortzen zituzten1. Eskatu ikasleei adierazpen hori artelanarekin erlazionatzeko. Zein zentzutan dira konposizio hauek pinturak baino gehiago? Nola sortzen dituzte pintura-planoaz haratagoko efektuak?1 Gaston Diehl, Vasarely, Eileen B. Hennessy-k ingelesera itzulia (New York, Crown Publishers, Inc., 1979), 31. or.\nVasarely arte grafikoko eskoletara joaten zen bizirauteko Hungariako boladun errodamendu fabrika batean lan egiten zuen bitartean. Vasarelyk gogoratzen zuenez, berak eta bere ikaskideek nahiago zituzten “ikasgai abstraktuak, arterik gorentzat hartzen baikenituen. Formaren, koloreen eta materialaren bidez, ‘zorrotz’, ‘astun’, ‘samur’, ‘bigun’, ‘lasai’ bezalako ideien baliokide plastikoa adierazi behar genuen”1.


Juan Jose Gomez: "Neutrinoa bere antipartikula dela frogatu nahi dugu" - Lea-Artibai eta Mutrikuko Hitza : Lea-Artibai eta Mutrikuko Hitza\nJuan Jose Gomez Cadenas. Argazkia: Juan Jose Gomez Cadenas\nHitzaldiaren izenburua kontuan hartuta, neutrinoek erabilgarritasun handia baldin badute, zergatik esaten da ezeresa direla?\nNeutrinoak partikula arinak dira, eta ia ez dute masarik ezta kargarik ere. Are gehiago, erreakzio nuklearren hondarra dela esaten da kasu askotan. Hori jakinda, askorek neutrinoak ez duela ezertarako balio pentsa dezake.\nHitzaldian zelan agertuko duzu hori guztia?\nEdozeinek erraz ulertzeko moduko hitzaldia izango da, denok gonbidatuta zaudete. Era entretenigarri batean, hainbat adibide dibertigarri eta praktiko azalduko ditut. Ustez ezertarako balio ez duen neutrinoaren erabilgarritasun anitzak zertan datzan erakutsiko dut.\nNeutrinoei esker Lur barneko mapa zehatzagoak egitea lortu da, eta izarren edo supernoben portaera hobeto ulertzen ere lagundu digu. Neutrinoak, gainera, era interesgarri askotan aplikatu daitezke.\nTeoria baten arabera, argi sortak edo irrati uhinak erabili ordez, zibilizazio aurreratuak neutrinoak erabilita komunikatuko omen dira galaxian.\nUrteak daramatzazu neutrinoak aztertzen. Besteak beste NEXT deritzon proiektua zuzentzen diarduzu. Horri buruz ere hitz egingo duzu?\nBai, noski. Canfranc-eko (Huesca, Espainia) Lurrazpiko Laborategian azken hamar urteotan egiten ari garen esperimentua da NEXT. Esperimentuagaz neutrinoa bere antipartikula dela frogatu nahi dugu. Hau da, neutrinoa, aldi berean, materia eta antimateria dela frogatu nahi dugu. Eta hala frogratzen bada, neutrinoa gaitasun hori duen partikula bakarra izango litzateke.\nNEXT esperimentuari esker beste ezer garatu duzue?\nEsperimentua garatzen ari ginela, Paola Ferrario taldeko ikertzaileari bururatu zitzaion neutrinoaren propietateak bilatzeko erabiltzen ari garen detektagailu mota bera PET mediku eskanerra egiteko erabili ahalko litzatekeela. Aparatu mediku horri esker, tumoreak, esate baterako, ohiko aparatuekin baino askosaz bereizmen onagoagaz ikus daitezke. Eta hau guztia, halabeharrez sortu da, teknologia beste gauza baterako aplikatzen ari ginela.\nNEXT esperimentuak, gainera, Europako bi beka ere lortu ditu. Finantzaketa hori guztia lortzeak zer suposatu du?\nSenior ikertzaileei ematen zaien Advanced Grant eta ikertzaile gazteei ematen zaien Starting Grant bekak eskuratu ditugu. Laguntza ekonomiko garrantzitsu horiei esker, ikerketagaz jarraitzeko baliabide gehiago ditugu.Beka horiek, gainera, guk egiten dugun lanari aitortza egiten diote.\nHasieran, egia esan, proiektua bideragarria zela sinestaraztea kostatu zitzaigun. 2014 Advanced Grant bekari esker, Espainian askok kontuan hartu gintuzten. Orain, zorionez, ikuspuntua aldatu egin dute, eta NEXT Canfranc-eko laborategiko eta Espainiako zientzia proiekturik garrantzitsuena kontsideratuta dago. NEXT proiektuak, gainera, azken urte eta erdian jauzi garrantzitsua eman du.\nZer nolako jauzia?\nZuzentzen dudan ikerlari taldearen zati handi bat eta ni Euskal Herrira etorri gara, Ikerbasqueren Donostia International Physics Centerrera. Donostian proiektua aurrera eramaten lagundu diguten kolaboratzaile bikainak aurkitu ditugu, eta horri esker, fisika eta kimika uztartzen dituen beste ikerketa lerro bat zabaldu dugu. Neutrinoa antzemateko sistema berriak ari gara garatzen, eta ikerketan, besteren artean, Fernando P. Cossio Ikerbasqueko zuzendari zientifikoa ari da parte hartzen.\nNeutrinoen portaera aztertzen daramatzazun urteetan gauzak asko aldatu al dira?\nBai, horixe! 10 urte daramatzat NEXT esperimentuagaz lanean, baina 1995tik beste hainbat esperimentu egin ditut Suitzan, Japonian eta AEBetan. Eta, egia esan, neutrinoen azterketan hainbat ezusteko izan ditugu. Aurretik susmoa bagenuen ere, ezagutzen ez genituen propietateak ezagutu ditugu, eta egindako aurkikuntzei esker hobeto ulertzen dugu neutrinoen portaera. Aurkikuntza horien artean garrantzitsuena neutrinoek masa dutela frogatu ahal izan dugu. Oso masa txikia dute, baina badute. Are gehiago, neutrinoak unibertsoaren sorreran egon zirenetako partikularik-eta garrantzitsuena izan zitezkeela uste dugu.


roleatzen: apirila 2017\n2017(e)ko apirilakren 21(a), ostirala\nLoth Bailarako Kanpaina (XIII) Lokatza\nKlen, Taldeko gida\nOtsoaren Hilabetea, 29.eguna\nBisbyk ez zuen askoz gehiago eskaintzen gure abenturazale ausarteei. Dekadentzian zegoen hiria, sasi burges batzuen aginpean zegoena eta gainera, merkatal konpainia eta pirata batzuen arteko liskarretan murgilduta. Gauzak horrela, Astaröthek inguruko hiri boteretsuena bisitatzeko proposamena egin ondoren (Dieterren plana jarraituz), Warwick-era iristeko modu merkeena bilatzen hasi ziren.\nPiticok, bere arropa dotoreekin ez zuen arrakasta handirik izan, baino Nicolai, dekadentzia honekin hain irudikatuta egonik, bidaiatzeko modu batekin topo egin zuen. Bere eztarri alkoholizatuarekin nekazal bikote baten gudarostea bilakatzea lortu zuen. Honela, ruta azkarrena zehaztu eta martxan jarri ziren. Baino aukeratutako bide hura, antzinako baso bat zeharkatzen zuen eta ingurukoek sorginduta zegoela ohartarazten, baserritar kaiku horien aurpegietan barre egin zieten.Hala ere, basoko lehen zuhaitzen artean sartzean, Astaröthek ongizate sentsazio xamur batek besarkatu zuen eta aspaldiko partez etxean zegoela iruditu zitzaion elfoari.\nBaino, askotan gertatzen den bezala, gizakia izanen da natura baino askoz arriskutsuagoa eta basoko zahar horren hostopean Igarobidean egindako hainbat etsaieen hiltzaile batzuek segada bat egiten saiatuko dira. Gure taldea, ziztu bizian gurdiara igo eta emborren artean ihes egingo dute gaua iritsi arte. Orduan, ohartuko dira, basoak azkeneko opari bat gordetzen zuela beraientzat.\nIraganean, hemen bizi zireneko hilerria aurrez aurre zuten. Bertan aspaldian zendutako elfoen hilobiak zeuden, eta haien artean, geroxo jakingo zuten bezala, elfoen artean elezaharretako gudari bat, Achaea izenekoa eta orain, basoari izena ematen diona. Baino hilerria ez zegoen hutsik eta bertan zaindari bezala gelditu ziren basoko ezpirituak, izaki arrotz hauen aurka oldartu ziren.\nHasiera batean, inoiz ikusi zuten emakume ederrenak ziruditen eta haien kantuekin taldekide guztiak geldiarazi zituzten. Ez zuten denbora asko itxoin haien benetako itxura ikusi ahal izateko. Astaröthek, driada bezala ezagutzen zituen izaki hauek eta bazekien beraien bortizkeriaz. Nekazariak eta Gida lurrean zeuden, hilak, driadak baretzen lortu zutenerako. Opalkuntza bat eskatzen zuten hala ere, eta Trubert ume mokoa bortxatu ondoren izakiek gordetzen zuten ezti-ura edan zuten. Gau hartan gertatutakoaz, norberak erabakiko du zer esan.\nOtsoaren Hilabetea, 30.eguna\nEsperientzia oniriko honen ostean, gurdia txikituta zutelarik, azkenean, Warwickera iritsi ziren. Han, ikusi zuten, nahiz eta negua izan, garia hazten ari zela eta harresien atzean aberastasuna, oparotasuna eta alaitasuna hautematen zan. Warwick hiri bizi-bizia zen, jendez betea eta Bisbyren kontrakoa zirudien erabat.\nSoldaduek Warwicken agintariarengana eraman zituzten, haien nahiak betez. Frederick Feuerbahuem, Warwickeko Printzipea ezagutu zuten. Gizon harro eta gerrazalea. Komandante boteretsua. Aurkeztu ostean Dieterren hitza zabaldu zuten eta honek, Errebalak jasandako erasoaz berri eman zien. Bazirudien piratek, Kazoroven laguntzarekin noski, hiria erasotu zutela. Gehiago jakin gabe, Frederick, Dieterren eskaintza onartu zuen. harentzat lurrak emateko prest baitzegoen. Beti ere, Lur Lehiatuen errege bakarra bezala kontsideratuko balu. Elkarrizketan, printzearen aholkularia ikusi zuten. Haren belarrira hitzak xuxurlatzen zituena eta lehenengo momentutik susmo txarra hartu zioten egoera guztiari.\nBetebehar guztiak bukatu ondoren, Frederickek etxe bat eskaini zion taldeari eta arratsaldeaz disfrutatzeko gomendio luzatu zien. Carlos eta Nicolaik ostatu bateko beheko pisuan izugarrizko borrokak ikusi zituzten, dirua galdu baita ere. Thorin, haren ahaideak aurkitzen saiatu zen, arrakastarik gabe, Trubert, inguruko elizak bixitatu zituen eta Astaröth, gertu zegoen Ninive basoari buruz galdetu zuen. Elfoak zortea izan zuen, eta bertako senide bat aurkitu zuen. Honek, Kaoseko gerlari eta munstroen etengabeko erasoengatik bertan bizi ziren basoko elfoen egoera kaxkarrari buruz hitz egin zion. Gainera bere ahizpa galduaren ingurun informazio apur bat ere lortu zuen.\nEgun lanpetuaren amaierarekin, Frederickek utzitako etxera abiatu ziren denak. Baino Lothen pasatako hilabete honek zerbait erakutsi diote gure heroiei eta tentuz etxea miatzen hasi ziren...ezkutuko ate bat aurkitu arte. Atea, behera zijoazten eskailera batzuk zituen eta hauek jarraituz ahots batzuk entzutea lortu zuten. Bertan ikusitakoa izua zabaldu zuen. Lehen ikusitako aholkularia zegoen, izugarri handia zen Zapu batekin hizketan!\nZapua zan hitz egiten zuena - Andreas...Andreas sinesbera eta arduragabea izan da, ez erosi akats berdinetan - Entzun behar zutena entzunda, zer egin erabaki behar zuten. Ze erlazio mota zuten Andreas medikua (Oleg eta Pieterren heriotzaren erruduna), Zapu erraldoi batek eta Fredericken aholkularia? Bost axola pentsatu zuen Trubert (baliteke jasandako bortsazioaren ondoren bere arduradun izaera txikitu izana, zeinek daki). Hobe etsaien lehen bai lehen akabatzea.\nBiak, gizakia eta izakia azti boteretsuak ziren baino aholkulariak ezin izan zuen ezer egin Nicolai, Thorin eta Piticoren ezpaten aurka. Zapua beste kontu bat zen. Izugarrizko indarra eta sendotasuna zuen eta natura zein kaoseko magian maisua zen. Bere araoak taldea ahuldu zuten, burua hondatuz, giharrak suntsituz eta arima ustelduz. Taldeak ez zuen itxaropenik ikusten eta etsaiaren azken erasoarekin, Piticoren gorputza amore eman zuen. Gorputz osoko kolapsoaren ondoren, lurrean etzanda zegoen, bere bizitzaren azken segunduak min amaigabe batean sufrituz. Baina, berriz ere, Sigmar, Verena edo Malal bera nahi izan balu bezala, Thorinen aizkorak Zapuaren burua zatitu zuen eta mirari bat izango balitz bezala, Pitico bizirik atera zen.\nEgilea: Baisser ordua: 10:36 iruzkinik ez:\nEtiketak: Astaröth, Loth, Nicolai, Pitico, Thorin, Trubert, Warhammer\nLoth Bailarako Kanpaina (XII) Konpainia Askea\nOtsoaren Hilabetea, 27.eguna\nUrteko lehenengo hilabetea amaitzear zegoen eta honen isla izango balitz bezala neguko egun hau grita eta goibela izan zen. Are gehiago Johann aurreko egunean jasandako zauriengatik eta sukar bortiz baten ondoren mundu krudel hau utzi egin zuenean.\nArratsalde parten gida galdu egin zen eta gauzak gehiago ez nahasteko muino hurbil batean geldtiu ziren. Han, gauerdian, Agilerako patruila batekin topo egin zuten. Bisbyko bidea azaldu ostean Igarobideko norabidea hartu zuten gaua pasa gabe.\nOtsoaren Hilabetea, 28.eguna\nHurrengo goizean, Gezrutag inguruko harriak jaten ari zela, guarditik Thorinek kantu baten doinua entzun zuen. Bisby gertu zuten eta Felix ez zuen gurdia gelditzeko asmorik. Baino lurra muki itsaskor batez estalia zegoen eta lehenbizi gurpilak garbitu beharko zituen. Bitartean, Thorinek erabaki zuen soinua bide ertzean zegoen zulo batetik zetorrela eta talde osoa ezustean harrapatuz, Nor dabil? galdetu zuen.\nZuloa Troll bikote baten etxea zen eta zortez Gezrutagek lehenengoa akabatu zuen bigarrena agertu aurretik. Segituan ospa egin zuten handik.\nBisby, iparraldeko talasokrazia\nHerrian sartzeko zerga ordaindu ondoren, Shrane ibaiaren bi aldetan kokatzen zen Bisby ezagutu zuten. Herri txikia zirudien, harrizko harresi zaharkitu eta hondatu batek babesten zuena. Errekako merkataritzarekin aberastutako lau familia agintzen zuten hemen, baino herriko azpiegitura nagusienetan, kaian eta ontziolan, kontrola beste esku batzuetan zegoen.\nAlde batetik Kapitain Askeen itsasontziak eta eskifaiak zeuden. Eufemismo honen atzean pirata mordo bat ezkutatzen dira. Bestetik, hegoaldetik etorriako Merkatal-Konpainia dugu. Tileako gizon hauek erreka "babesteagatik" kobratzen zuten. Errealitatean, bi fakzio hauek lehen Bisbyk kontrolatzen zuen merkataritzarengatik lehiatzen daude.\nHala ere, gure heroiak, Dieterren aginduak jarraituz, bertako agintariak ezagutzera joan ziren. Bidetik, Trubertek herriko Mannaneko apaizaren bedeinkazioa lortu zuen, zubitik ibaira salto eginez. Agintarietatik bakarra ezagutu zuten, Eneas Voronov, burges lodikote bat. Aurkezterakoan abenturazaleak izen bat jarri zioten taldeari, behingoz. Konpainia Askea.\nPD: Narratzaile xume honek taldearen ekintza eta izaerarekin zerikusi handiagoa duten beste adibide batzuk proposatu zituen, baino segituan baztertuak izan ziren.\nVoronoz jauna Agilerako Ordenak proposatutako etorkizuneko aliantzaren ideiarekin ados zegoen, Bisbyren interesak defentsan laguntzeko prest egongo balitz noski\nHurrengo geltokia: Warwick\nEgilea: Baisser ordua: 06:41 iruzkinik ez:\nEtiketak: Astaröth, Felix, Gezrutag, Loth, Nicolai, Thorin, Trubert, Warhammer


Otl Aicher - Wikipedia, entziklopedia askea.\nUlm, 1922ko maiatzaren 13a\nGünzburg, 1991ko irailaren 1a (69 urte)\nRolf Müller (en)\ndiseinatzailea, tipografoa, diseinatzaile grafikoa eta unibertsitateko irakaslea\nMunich eta Ulm\nOtl Aicher, Otto Aicher bezala ere ezaguna (Ulm, 1922ko maiatzak 13-Rotis, 1991ko irailak 1) alemaniar diseinatzaile grafiko eta tipografo bat izan zen, non bere diseinu estudioa ezarri zuen.\nEskultura Akademie der Bildenden Kunsten (Arte Ederren Akademia) ikasi zuen Münichen Bigarren Mundu Gerraren ondoren. Inge Aicher-Schollekin ezkondua 1946an Max Bill eta intelektual talde batekin Hochschule für Gestaltung sortu zuen, Ulmeko diseinu eskola bat, Alemanian, 1953 eta 1968 artean diseinu hezkuntzako zentru liderretako bat bihurtuko zena, eta Bauhaus eskolaren kasuan ez bezala, bere geletatik artea eta formaren goraipamena baztertu zituena eta diseinuaren funtzio eta sarreran murgildu zen industria munduan funtsezko faktore bezala.\nOtl Aicherrek Municheko Olinpiar Jokoetarako eginiko piktogramak, Atenasko aireportuan erabiliak.\nRotis sans-serif tipografia mota.\nAicherrek analogikoa eta zehatza digitala eta abstraktuaren aurretik jartzen du. Asmo filosofikoz egiten du. Arrazoi hutsaren papera erlatibizatzen du, eta modernitatearen arrazionaltasuna pentsaera abstraktu soil baten nagusitasunaren ondorio bezala kritikatzen du. Aicherren ustez, abstraktua zehatzaren aurretik jartzeak kulturarentzat konponezina den ordena edo hierarkia faltsu bat sortzen du. Digitala edo abstraktua ez da analogikoa edo zehatza baino handi edo garrantzitsuagoa. Bere lanen funtsezko ezaugarri bat "egitearen filosofia" batean finkatzea da, Gilen Ockhamgoa, Immanuel Kant edo Ludwig Wittgenstein bezalako pentsalariek inspiratua. Mundua proiektu bezala izenburuko liburuaren egilea ere bada.\nBere sorkuntzen artean, Braun, Lufthansa, ERCO eta Municheko Udako Olinpiar Jokoetako irudi korporatiboak daude. Zeinu sistemak komunikazio bisualean eta Analogikoa eta digitala lanen egilea ere bada.\nTipografiari dagokionez, berea da Rotis familia, non zenbait sans-serif familia serif eta semi-serifekin uztartzen diren. Berak sortutako beste tipografia bat Traffic izenekoa da, Municheko aireportuan eta hiri honetako garraio publikoan erabilia. Bilboko metroko seinaletika ere diseinatu zuen.\n1954: Ohorezko Saria Milango X. Trienalean\n1955: Alemaniako Errepublika Federaleko kartelik hoberenentzako saria\n1958: Innsbruckeko tipografia lehen saria.\nWikimedia Commonsen badira fitxategi gehiago, gai hau dutenak: Otl Aicher\nMultimedia: Otl Aicher\nBNF: 120595361 (data)\nOrriaren azken aldaketa: 4 martxoa 2019, 12:30.


Sardina-jan solidarioa egingo dute bihar Getarian Nepaldala elkarteari laguntzeko - Urola Kostako Hitza : Urola Kostako Hitza\nNepaldala Gobernuz Kanpoko Erakundeak antolatuta, sardina- jan solidarioa egingo dute bihar, ostirala, Katrapuna plazan. Ekimen horren laguntzaile izango dira, gainera, Katrapuna kantina eta Artzape Euskara Elkartea.\nEguraldiak laguntzen badu, hitzordua Katrapuna plazan izango dute herritarrek 12:30etik 15:30era. Euria bada, berriz, Berdura Plazan elkartuko dira. Parrillan egingo dituzte sardinak eta, haiei laguntzeko, txotxa egongo da. Ekimenarekin lortutako dirua guztia Nepaldala elkarteari emango zaio. Bestetik, elkarteak berak, informazio postu bat jarriko du. Bertan, proiektuaren inguruko informazioa eskainiko dute 12:00etatik 18:00etara.\nHondarribiko hiru emakumek iaz sortutako erakundea da Nepaldala, eta helburu dute Nepalgo landa eremuan bizi diren neskatilei hezkuntza bermatzea eta etorkizun oparoagoa eskaintzea. “Nepalen emakumezko nerabeena da hezkuntza jasotzeko baztertuen dagoen taldea, eta horrek ekartzen die kasu askotan ezkontza goiztiarrak edukitzea, eskola uztea, umetatik lanean hastea, etab.”, kontatu dute GKEko arduradunek.


Gene aurreztaile bat - Zientzia Kaiera\nGene aurreztaile bat\nIngurumen faktoreek eragina dute obesitatean, baina oinarri genetiko garrantzitsu bat ere badago. Egungo gizarteetan iraganean baino jarduera fisiko gutxiago egiten da. Gainera, erraz digeritzen eta xurgatzen den janari gehiegi dugu gaur egun. Munduko gainpisu eta obesitatearen indize handienak Ozeano Bareko artxipelagoan eta uharteetan daude: Nauru edo Kiribatin (Mikronesia) eta Samoa, Tonga, Hawaii edo Tuvalun (Polinesia). Eta deigarria da, toki horietako bizilagunen obesitate maila askoz handiagoa dela antzeko janari hornidura duten herrialdeetakoena baino.\nGainpisua –edo gehiegizko pisua– gorputz masaren indizearen bidez neurtzen da; zehazki, pisua (kg-tan) altueraren koadroarekin (m-tan) zatituz kalkulatzen da. 25eko balioa gainditzeak esan nahi du eraginpeko pertsonak gehiegizko pisua duela, eta 30 baino balio handiagoa izateak, berriz, obesitatea duela. Samoan, aipatutako uhartedietako batean, indize horren batez besteko balioa 31’7 da, soilik Nauru uhartearen (32’5) eta Tonga uhartediaren (31’9) azpitik. XXI. mendearen hasieran, samoar gizonen % 68k eta emakumeen % 84k gainpisua zuten; hamar urte geroago, ehuneko horiek % 80ra eta % 91ra igo ziren, hurrenez hurren.\nIrudia: Zortzi seme-alabako familia samoar bat, 2003. urtean. (Iturria: Wikiwand)\nDuela sei hamarkada inguru, James Neel genetistak proposatu zuen 2 motako diabetesa aldaera genetiko jakin baten hautespenaren ondorio negatiboa dela beharbada, berak «gene aurreztaile» deitu zuenaren ondorio, hain zuzen ere; gene horren eramaileek gaixotasun hura pairatzeko joera dute. Geroago, hipotesi horretan obesitatea barne hartu zen, haren beste ondorio gisa. Diabetes metabolikoa (2 motakoa) eta obesitatea askotan elkarrekin agertzen diren ezaugarriak dira; hala, hipotesi horretan zera proposatzen zen, aldaera genetiko bat onuragarria izan zitekeela iraganean, janari gutxiagorekin bizirik irautea ahalbidetuko zukeelako, baina ugari dagoenean, ordea, aldaera hori arazo bihurtzen dela.\nDuela gutxi egindako ikerketa batean jakin dute lotura handia dagoela gorputz masaren indizearen eta CREBRF geneko mutazio baten artean; oso arraroa da aztergai izan den mutazio hori Samoatik kanpo, baina oso ugaria uhartedi horretan. Harreman horretaz gain, ikertzaileek esperimentuak egin zituzten adipozitoekin –erreserbako koipeak gordetzen dituzten zelulekin–, eta ikusi zuten CREBRF geneko mutazioak gantz gehiago biltegiratzea eta energia gutxiago erabiltzea sustatzen duela. Beraz, ondorioztatu zuten neurri batean behintzat, aldaera horrek eragiten diela gainpisua izatea Samoako biztanle gehienei. Ondorioz, «gene aurreztailearen» hipotesia indartu egin da.\nObesitatearekin zerikusia duten gene gehienek energia balantzearen erregulazio zentralean –nerbio erregulazioan eta hormonalean– eragiten dute. CREBRF geneak, ordea, metabolismo zelularrean du eragina. Eta antzeko kasuak egon litezke beste giza talde batzuetan.\nSamoarrak, beste polinesiar batzuk bezala, ozeanoan zeharreko itsasaldi handiei ekitera ausartu izan dira azken 3.000 urteetan, jakin gabe zenbateko iraupena izango zuen eta nora eramango zien Bidaia horietan, segurtasun osoz, gosea eta hotza igaro ziren.itsasaldiak. Katamaranaren garapenari eta nabigatzaile gisa duten trebetasun handiari esker egin ahal izan dituzte halako ibilbideak. Bidaia horietan, seguru asko, gosea eta hotza izan zuten.\nEgoera gogor horietatik bizirik ateratzen zirenek baino ez zituzten izan ondorengoak. Eta horietako askok metabolismo aurreztailea zutelako iraun zuten bizirik. Iraganeko abantaila hori kaltegarria da nabigatzaile haien ondorengoentzat, obesitate orokortua baitute gaurko samoarrek, egungo egoera –elikagai ugari eta konfort termikoa– arbaso haiek gainditu behar izan zutenen guztiz kontrakoa izanik. Giza odisearen pasarte harrigarrienetako batentzako batere epikoa ez den amaiera.\nMinster, Ryan L. et al. (2016). A thrifty variant in CREBRF strongly influences body mass index in Samoans. Nature Genetics, 48 (9), 1049-1054. DOI: 10.1038/ng.3620\nArgitalpen-data: 2020/09/29 · Atala: Dibulgazioa, Kolaborazioak\nHirietako eta landetako kaskabeltz handien gene-istorioa\nEguneko lehenengo argi-izpiekin batera txoriak abesten hasten dira. Beren kantuarekin esnatu egiten gara eta gure bizitzen soinu-bandaren parte dira. Hirietan […]\nKoldo Garcia Uda bakoitzean Javier Duoandikoetxeak jartzen dizkigun ariketak asko gustatzen zaizkit. Eguzkia hartzen nagoela ariketak nola ebatzi pentsatzen dut: […]


Rajoy eta El Pais, katalanez eta beranduegi • ZUZEU\nRajoy eta El Pais, katalanez eta beranduegi\nHilabete baino gutxiago falta da azaroaren 9rako, eta adituen arabera, datorren aste hau erabakiorra izango da galdeketa (data horretan) gauzako den edo ez jakiteko. Bien bitartean, orain arte kataluniarrei irainak, gezurrak eta akusazioak soilik bideratu dizkietenek -Espainiako Gobernuak eta bere eskutik jaten duten hedabideek- estrategia aldatzea erabaki dute. Galdeketaren erabat kontrako izaten jarraituagatik, Katalunia, katalana eta kataluniarrak errespetuz eta mimoz tratatzea (edo itxura egitea bederen) omen dagokie orain.\nBide horretan, El Pais egunkariak katalanez idatzitako eduki propioak izango dituen sareko edizioa (elpais.cat) aurkeztu zuen urriaren 6an. Rajoyk, bestalde, webgune hori bera baliatu du katalanez “Dialogoaren zubiak” iritzi artikulua argitaratu eta Espainia anitzaren apologia egiteko. Kataluniarren gehiengo zabal batek galdeketa ezinbestekoa dela uste duen honetan, behartutako atsegintasuna eraginkorra izateko beranduegi da ordea.\nEl País, katalanez sarean\nUrriaren 6az geroztik, El Paisek katalanezko edizioa izango du sarean. Bertan, espainolezko ediziotik itzulitako edukiak zein eduki propioak bilduko dituzte, eta azala ere berezia izango du. Orain arte Quadern izeneko gehigarria ere katalanez zen arren, sarean espainolez soilik irakur zitezkeen El Paisen edukiak. Erabaki honekin, bertako hizkuntzara egokituz eta Autonomia Erkidegoei erreferentzia egiten dien CCAA domeinutik ezabatuz, beste autonomia erkidegoen gainetik kokatzen du Katalunia egunkari espainiarrak. Hala, Katalunia “baloratzen dutela erakutsi” eta bertako panorama mediatikoa aberastea ei dute helburu. Unionismoaren aldeko kanpaina eraginkorragoa izan dadin katalanez ere egin nahi dutela, alegia.\nAurkezpen ekitaldian izan ziren, besteak beste, Soraya Saenz de Santamaria Espainiako Gobernuko presidenteordea, eta Alicia Sanchez Camacho, PP kataluniarraren burua.\nRajoyk ere katalanez hitz egiten du intimitatean\nJose Maria Aznarrek utzitako desastre ekonomiko eta sozialak gogoratu (eta pairatu) arren, ateraldi bikainak zituela aitortu behar zaio. Horietariko batean, intimitatean katalanez hitz egiten zuela eman zuen aditzera, bozak irabazi nahian-edo.\nAntza denez, Mariano Rajoyk ere ohitura bera du, eta horrenbestez, ez du inongo zailtasunik izan, Hispanitatearen egunean bertan eta El Pais-en edizio berria baliatuz, katalanez idatzitako artikulua argitaratzeko. Katalanezko edizioa albiste bikaina dela adierazi ostean, “Espainiaren hizkuntza eta kultura aniztasunak denak harrotzeko modukoa dela” aipatu du bertan. Bere arabera, egunkari berria “espainiarrek katalanei dieten errespetua eta miresmenaren erakusgarri izango da”. Bukatzeko, “legearen barruan adostasunerako bideak daudela” adierazi du, eta Trantsizioko lorpena ekarri du gogora. Horrenbestez, konstituzioaren markora mugatu du eztabaida edo dialogoaren neurria. Ezer berririk ez eguzkipean.\nZorionez edo zoritxarrez, katalanez idazte hutsak ezer aldatuko dutela uste badute, Espainia aldean oraindik oso galduta daude.\nEspainiartasunaren eguna 10 txiotan


Eñaut Elorrieta: «Desagertzear dagoen espezie bat da euskara hutsez abesten duen kantaria» | Musikharia | IRRATIA\nBigarren kafea Cultura Haria Musikharia\n23 MAY. 2020 - 09:53h\nEñaut Elorrieta: «Desagertzear dagoen espezie bat da euskara hutsez abesten duen kantaria»\nGogoeta asko eta bizipen ugari ekarri ditu Eñaut Elorrieta musikari gernikarrak Naiz irratiko uhinetara. Hiru hamarkadatako bidaia egin dugu berarekin eta, guztia goxatzeko, hamar euskal kantuko zerrenda bat ere osatu du propio.\n'Harbide zilar bat' kantuko irudian Eñaut Elorrieta\nEgun onak eta ez hain onak izan ditu azken hilabeteetan Eñaut Elorrieta (Gernika, 1975) musikariak. «Itxialdiak, esaterako, seme-alabekin oso bizipen intentsoak eta betirakoak eman dizkigu. Urtero furgonetan egiten dugu irteera hilabeterako, bada aurten etxean tokatu zaigu halako abentura bizitzea».\nKantu zerrenda mardula osatu digu, tartean 'Itoitz' taldearen 'Ezekielen prophezia' abestia, elkarrizketa irekitzeko erabili duguna. «Itoitz, musika hautatzeko kontzientzia daukadanetik nire fonotekan dago eta Ezekiel oso ondo zahartu den diskoa delakoan nago» aipatzen du Elorrietak. Aipatu digu nola San Roman auzoan urtero ematen zuten kontzertua eta «zuzenean ikustekoak nintzen bere garaian, baina gurasoek ez zidaten utzi joaten gazteegia nintzelako-edo eta ez diet barkatzen. Arantza hori gordeta daukat» kontatu digu umoretsu.\nOso gaztetan hasi zen oholtza gainean abesten. 'Lugarri' taldearekin. 'Ezer ez da betiko' kantua maketa batean grabatu zuten, Gernikako jaietarako. Elorrietak dionez ez daki nola, «Euskadi Gazteara iritsi zen, eta larunbatetan egiten zuten halako ranking moduko batean lehenengo postuetan kokatu zen kantua. Guretzako plazaratzeko bidea izan zen hura, eta seguraski kantua bera taldea baino ezagunago egin zen» nabarmendu du gernikarrak.\nLugarrirekin hainbat urte egin zituzten Eñaut Elorrieta eta Beñat Sernak baina bitartean beste kontuetan ere aritu zen. Elorrietak Mikel Urdangarini lehen diskoetan lagundu zion eta Iñaki Zabaletarekin erromeriatan ere aritu zen. «Plaza zainetara sartzen zaizu, esperientzia handia eskuratzen duzu. Gogoan dut taldean ardurak hartzen hasi nintzela. Ekipoa koadroan entxufatzearen ardura jarri zidaten, fisikaria izanik, elektrizitatearen inguruan gehien nekielako. Lehen saiakeran ekipoa erre nuen» kontatu digu Elorrietak.\nIñaki Zabaletak pixkanaka taldera erakarri zituen beste musikariak eta beren artean zuten kezka musikal hartatik Ken Zazpi sortu zuten.\nUrte batzuk beranduago, musikatik bizitzeko erabakia hartu zuen. «Kostatako erabakia izan zen, baina hartu izanaz harro nagoen erabaki horietako bat da. Musikatik bizi nahi nuen eta hainbat beldur eta zalantza gaindituta aurrera egitea erabaki» azaldu digu Elorrietak. Bizitza osoa ikasten, bi karrera, lanpostu finkoa... dena alboratu zuen eta aurrera jo erabakian. «Bikotea haurdun geratu eta une horretan hartu nuen erabakia. Ikastola batean nenbilen lanean eta horrek ordu asko eskatzen zituen, hartara, aita izandakoan ez banuen erabaki hori hartzen, nire benetako pasioa albo batera gera zitekeela ikusten nuen» azpimarratu du gernikarrak.\nZerrendan propio hautatu ditu euskal taldeak eta euskara hutsez abesten dutenak. Aldarrikapen txiki bat egin nahi izan du. Aitorpen bat eta kezka bat aldi berean. Elorrietaren aburuz, «desagertzear dagoen espezie bat da euskara hutsez abesten duen kantaria edota taldea. Aukera guztiak dira zilegi eta errespetagarri, baina gutxienez hausnartzeko jarri nahi nuen kontu hau mahai gainean. Behar bada aurreikuspen dramatikoa da, baina kezka hori dut nire barruan» adierazi du Elorrietak.\nKen Zazpi eta Berri Txarrak taldeek ibilbide nolabait ere paraleloak egin dituzte. Biak 1997an 'Aurtengo Gorakada' diskoan agertu ziren lehendabizikoz bilduma batean. Elorrietak esan digunez, «Berri Txarrak erreferente izan dira askotan Ken Zazpirentzat eta Gorka Urbizu pertsona azkar eta intuizio handikotzat dut. Euskaraz abestuz noraino iritsi diren harrigarria da. Hortan ere lezio ikaragarria eman dute Berri Txarrak taldekoek». Bitxikeria moduan kontatu digu nola egunotan lagun batekin hizketan esaten zuten, «zeinen ondo atera zaien kabroi hauei, badirudi pandemiarena ere usaindu zutela. Zoragarria izan zen haien bukaera, ezin hobeto bukatu zuten guztia» gaineratu du Elorrietak.\nPandemiaren inguruan ere 'Harbide zilar bat' kantua egin du konfinamendu garaian eta hura aipatuta Jose Luis Otamendiren hitzei egin die erreferentzia Eñaut Elorrietak: «Bizitzen ari garen egoeraren hausnarketa bat da eta zerk ekarri gaituen hona da zalantzan jartzen duena, 'lur ahitua bada bizitzaren sari, galduz nahi dut irabazi' esaldiak asko esaten du. Baita 'aterako naiz, nire baitatik ez bada zugan sarturik' esaldiak ere, maitasunari eta birusari egiten dion erreferentzia zoragarria da».\nBaina kantuak mezu orokorrago bat zabaldu nahi du Elorrietaren esanetan. «Aurrera begiratzeko eta itxaropenari egiten dio dei kantuak, baina ez itxaronaldi pasiboari. Borrokarako deia egiten du, nolako mundua nahi dugun eraikitzeko borrokari» azpimarratu du musikariak.\nGogoeta asko, bizipen asko eta elkarrizketa sakona Eñaut Elorrietarekin izandakoa. Hautatutako kantuak, berriz, honakoak: zerrendatuta eta entzuteko moduan.\nEñaut Elorrieta | Irteera Argiak\nBingen Zupiria: «Konfinamendura iritsi aurretik etxeratzea aurreratzea izan liteke aukera bat»\nITP Aeroko langileek greba mugagabean jarraitzen dute euren lanpostuen defentsan\nAitziber Aranberri (zahar egoitzako langilea): «Zalantza askorekin hasi gara txertoa jartzen».\nPandemian ere elkartasuna badenez, urtarrilaren 17an egingo da ‘Zama doinuz arindu’ jaialdia\nNerea Arriolaren 'A-normalitate berria' auto-konfinamenduan